Prevoz pokojnika iz Danske – PREVOZ POKOJNIKA\nPrevoz pokojnika iz Danske je danas zahtjevan i komplikovan proces za organizovati. Potrebno je proći preko teritorija šest zemalja Evropske unije, od kojih svaka ima sopstvene zakone kako postupati na granicama za vrijeme pandemije korona virusa. Zbog toga, samo rijetke licencirane doo pogrebne firme, koje posjeduju sve međunarodne dozvole za prevoz pokojnika u vrijeme vanrednih okolnosti, mogu da garantuju da će prevoz preminulih proteći brzo i bez neprijatnosti na svim ovim granicama.\nPogrebno preduzeće „Laguna-Bestattung“ doo posluje na teritoriji Evropske unije već duže od 20 godina. Naša firma je prva u regionu koja je dobila međunardne licence za prevoz pokojnika iz inostranstva. Imamo iskustvo i odlične administrativne kontakte u svim evropskim zemljama, pa tako i u Danskoj.\nZbog svega toga dajemo garancije da će prevoz preminuilih iz Danske biti obavljen u najkraćem vremenskom roku, bez čekanja i drugih neprijatnosti na granicama po porodicu preminule osobe.\nKada dobijemo osnovne informacije o lokaciji u Danskoj na kojoj se nalazi tijelo pokojnika i lokaciji gdje je potrebno prevesti preminulu osobu, odmah ćemo Vas upoznati sa svim uslovima, neophodnim papirima, potrebnom vremenu i cijeni ukupnog prevoza. Možemo unaprijed dati garancije da će kompletna organizacija i prevoz pokojnika iz Danske u domovinu trajati ne duže od dva radna dana, od trenutka kada nas kontaktirate.\nU najkraćem roku možemo obaviti:\nPrevoz pokojnika iz Danske u Bosnu i Hercegovinu\nPrijevoz pokojnika iz Danske u Hrvatsku\nPrevoz pokojnika iz Danske u Srbiju\nPrevoz pokojnika iz Danske u ostale zemlje regiona\nSami ćemo prikupiti kompletnu dokumentaciju za međunarodni prevoz pokojnika koju je potrebno izvaditi u Danskoj. Neke od dokumenata samo članovi porodice mogu da dobiju, ali osim toga sve što možemo završićemo sami, bez angažovanja porodice i prijatelja i potpuno besplatno. Kada nas kontaktirate i dobijemo osnovne podatke, poslaćemo Vam spisak nekoliko dokumenata koje porodica mora da pribavi.\nKada je riječ o prikupljanju potrebnih dokumenata u Danskoj, zahvaljujući poznavanju procedure i našim kontaktima u ambasadama u Danskoj, mi možemo dobiti potrebne papire u najkraćem roku, bez čekanja.\nPrevoz pokojnika iz Danske za vrijeme pandemije korona virusa\nZbog pandemije korona virusa, kontrole na granicama su maksimalno pooštrene, naročito kada je u pitanju prevoz pokojnika preko granica. Sada su potrebne dodatne dozvole i posebne licence da bi doo pogrebno preduzeće mogli neometano da vrše prevoz pokojnika sa teritorije Evropske unije. Naša firma je jedna od rijetkih koja je dobila sve međunarodne dozvole da vrši prevoz pokojnika iz Evrope u vrijeme pandemije Covid-19.\nTreba naglasiti da se tijelo pokojnika koji je preminuo zbog korona virusa trenutno ne može transportovati van zemlje u kojoj ga je smrt nažalost zadesila, već je potrebno prvo proći dodatnu proceduru i pribaviti dodatnu papirologiju, pa tek tada dobiti dozvolu za transport. Mi ćemo se pobrinuti za sve ali procedura može da potraje dan ili dva duže. Sve ovo je i dalje podložno promjenama a i svaka zemlja Evropske unije kroz koju se vrši prevoz pokojnika ima drugačije zakone, pa kada nas kontaktirate mi ćemo provjeriti sve uslove i odmah zatim Vas upoznati sa svim.\nNemoguće i neozbiljno je unaprijed odrediti cijenu prevoza pokojnika iz inostranstva. Cijena zavisi od nekoliko faktora i potrebno je da znamo lokacije sa koje i na koju je potrebno obaviti prevoz pokojnika da bi mogli znati okvirne troškove i tako formirati preciznu cijenu. Na ovoj stranici možete pogledati više o svemu vezano za cijene prevoza pokojnika.\nMi možemo unaprijed dati garanciju da će cijena biti realna, da će prikupljanje dokumentacije biti besplatno, da će veći dio pogrebne opreme biti besplatan i da nećete imati bilo kakvih naknadnih troškova, bilo zbog „nenadanih“ dozvola ili zbog neprijatnosti na granicama koje imaju mnogi koji se neprofesionalno bave ovim poslom.\nNaša firma je pouzdano pogrebno doo preduzeće koje nema potrebu za dodatnom zaradom i osnovna, realna cijena nas proteklih 20 godina uvijek preporučuje za ovaj posao.\nTakođe, možemo dati garanciju da ne koristimo usluge posrednika koji se ugrađuju u cijenu. Sve uslove i ukupnu cijenu Vi dogovarate direktno sa direktorom firme koji će Vas nazvati.\nDajemo i garanciju da pokojnika nećemo prevoziti „na crno“ i tako rizikovati neviđene probleme sa zakonom, nepotrebno čekanje i dodatne troškove.\nGarantujemo i da pokojnik neće biti transportovan zajedno sa drugim preminulim osobama, kako što to rade izvjesni sumnjivi prevoznici „robe i usluga“ koje zarađuju tako što spuste cijenu jer vrše istovremeno prevoz pet ili više raznih tijela preminulih.\nMi poštujemo prije svega pokojnika i dostojanstvo porodice, i svaki prevoz preminulih se odvija dostojanstveno, poštujući kulturne i vjerske običaje.\nVršimo prevoz pokojnika iz svih većih gradova Danske, kao što su Kopenhagen (København), Aarhus (Århus), Odense, Aalborg (Ålborg), Esbjerg, Randers, Kolding, Horsens.. odnosno sa bilo koje lokacije u Danskoj na kojoj je potrebno.\n„Laguna-Bestattung“ doo je odgovorno pogrebno preduzeće prepoznato u Evropi. Zahvaljujući kvalitetnoj organizaciji, brzini i stvarnim cijenama, porodice koje nas angažuju imaju samo dobre riječi o nama i uvijek nas preporučuju za posao. Kada se, nažalost, desi najgore, mi smo najpouzdaniji izbor za prevoz preminulih iz Danske.


Juniorski četverac bez kormilara (Matija Rajković, Nemanja Luledžija, Strahinja Pavišić, Luka Delić) obezbedio normu za Svetsko prvenstvo (Foto: VSS)\n- Ovo je bila i kontrolna regata kandidata za juniorsku reprezentaciju Srbije. Sa dve pobede u dva finalna dana, najviše se istakla posada četverca bez kormilara u sastavu: Matija Rajković (Grafičar), Nemanja Luledžija (Partizan), Strahinja Pavišić (Partizan) i Luka Delić (Partizan). Od ženskih juniorskih posada najbolji plasman je ostvarila posada dubl skula, pobedom u "b" finalu, u sastavu: Marija Jakovljević (Danubius) i Snežana Jakovljević (Begej) - istakao je koordinator juniorskih selekcija Srbije Miloš Čudić.\nDve zlatne medalje našeg četverca praktično su značile i potvrdu kvaliteta posade koja je već ispunila normu za Svetsko juniorsko prvenstvo koje nas očekuje u Bugarskoj. To verovatno neće biti i jedina posada koja će nas predstavljati u Plovdivu, jer veslače i veslačice u ovoj konkurenciji očekuje još jedna izborna regata u Srbiji.\n- Konačna odluka o sastavu juniorske veslačke reprezentacije Srbije za nastup na Svetskom prvenstvu u Plovdivu biće sačinjena posle treće izborne regate, za koju je planirano da bude održana 19. juna na Srebrnom jezeru - zaključio je Čudić.\nTrener našeg juniorskog četverca koji je ostvario izuzetan rezultat na Bledu, Goran Todorović, smatra da su Rajković, Luledžija, Pavišić i Delić opravdali očekivanja na regati u Sloveniji.\n- To je grupa momaka koja je zajedno od decembra prošle godine u celom procesu izbora juniorske reprezentacije, i dosta su dobro radili veslajući po raznim disciplinama, a četverac bez kormilara sklopili smo pre nekih mesec, mesec i po. Dosta se dobro su se pokazali, jako lepo im je "legla" ta disciplina i, uz odličan rad, došao je i dobar rezultat. Na Bledu je potvrđeno da su perspektivna ekipa, ali ne bih davao neka obećanja oko Svetskog prvenstva - oni su svi prva godina juniora i imaju još mnogo iskustva da jure i steknu, uzimajući u obzir da prošle godine nisu imali internacionalna takmičenja zbog korone. Dobro je što su pokazali da mogu da se nose sa pritiskom koji nose trke sa stranim ekipama i pokazali su stabilnost koja je bila novost i za mene, što je bilo stvarno pozitivno. Sada ćemo biti u Beogradu neko vreme, momci će dobiti par dana pauze, da se odmore posle završetka školske godine i onda krećemo u finalni ciklus priprema od šest, šest i po nedelja za Svetsko prvenstvo - istakao je Todorović.\nDušan Slavnić (levo) i Miloš Tomić na Bledu (Foto: Privatna arhiva)\nNo, da se ne zaustavimo samo na juniorima - regata na Bledu je bila prilika i za seniorske posade da pokažu šta znaju, možda pre svih Dušan Slavnić, koji će pokušati da izbori normu za Svetsko prvenstvo koje je na programu u Šangaju od 17. do 24. oktobra. Slavnić je proteklog vikenda na Bledu osvojio dve srebrne medalje u skifu.\n- Dušan i ja smo počeli da radimo zajedno pre neka dva meseca. S obzirom na to da on hoće da bude deo reprezentacije u Šangaju, napravili smo zajednički plan, po kojem su nam izborne regate prvi cilj, a Svetsko prvenstvo drugi cilj u sezoni. Pre nego što smo počeli da radimo, on je imao određenih zdravstvenih problema i manje je trenirao, ali sada, posle nekih šest nedelja intenzivnog rada i punih treninga, na Bledu je u dva dana osvojio dva druga mesta u izuzetno jakoj konkurenciji. Prvi dan se u skifu takmičilo 29 čamaca, drugi dan 22 - svoje reprezentativne posade ili klubove poslalo je 11 ili 12 zemalja. Borba je bila baš jaka i u kvalifikacijama i u finalima, Dušan nije imao nijednu laku trku - morao je da "gazi" od starta i da da sve u sebe. Zadovoljan sam takvim njegovim izdanjem, ali još više hrabri to što je očito da ima još mesta za napredak i da još ovo nije Dušan Slavnić kakvog možemo da očekujemo u nastavku sezone - istakao je Slavnićev trener, naš nekadašnji olimpijac Miloš Tomić.


rukomet Архиве - Страница 2 од 3 - Dnevnik Juga\nPočetna / Tag arhiva: rukomet (strana 2)\nSrdjan Stamenkovic 16/03/2019\tLeskovac, SPORT 0\nRukometaši Dubočice 54 pobedili su kragujevački Radnički u derbiju sezone i napravili verovatno i odlučujući korak ka plasmanu u rukometnu elitu. Leskovčani su posle velike stigli do zalsužene pobede koja ih 7 kola pre kraja stavlja na čelo tabele. Posle izjednačenog prvog poluvremena, domaćin je od 46. minuta i vođstva …\nDRUGA POBEDA LESKOVAČKIH RUKOMETAŠA Dubočica 54 – Bela Palanka 30:28\nSrdjan Stamenkovic 29/09/2018\tLeskovac, SPORT 0\nRukometaši Dubočice 54 zabeležili su i drugu pobedu u sezoni i najavili borbu za plasman u Super A ligu. U utakmici 2. kola Super B lige Leskovčani su kao domaćini savladali Belu Palanku rezultatom 30:28 (15:15). Domaćin je veći deo utakmice bio u vođstvu, ali prednost „vukova“ je maksimalno dostigla …


Crna Gora: naftne bušotine kao spas ili dugoročna šteta? - Javni servis\n„Bušenje je u početnoj fazi i još uvek je rano za donošenje bilo kakvih zaključaka. Ipak, dosadašnji rezultati ukazuju da su bile tačne geološke prognoze koje su rađene interpretacijom seizmičkih podataka“, kaže za DW državni sekretar crnogorskog Ministarstva kapitalnih investicija Marko Perunović.\n-pročitajte još: Crna Gora: Uskoro prva naftna bušotina, ekolozi protestuju\n„Prethodna Vlada napravila je licemeran potez potpisavši ugovore o koncesiji, jer se 200 zemalja sveta obavezalo da će do 2050. godine ići ka postepenom napuštanju korišćenja fosilnih goriva. U međuvremenu, Crna Gora je dobila novu Vladu, koja je kao opozicija ranije iznosila sumnje u korupciju u ovom poslu. Ipak, nova Vlada odbija reviziju ugovora, pravdajući se da sve veći dug države zbog gradnje autoputa treba pokrivati bilo kojim prihodom, kršeći sve direktive Evropske unije“, kaže za DW Nataša Kovačević, direktorka ekološke organizacije Green Home.\nKovačević strahuje od mogućih ekoloških incidenata, poput onih u Meksičkom zalivu, Indoneziji, Brazilu ili Nigeriji: „Čak i tokom redovnih operacija, naftne platforme imaju11 izlivanja godišnje, dok prema istraživanjima British Petroleuma, tokom radnog veka jedne naftne platforme, prosečno se beleže 44 izliva“, dodaje Kovačević.\n„Razumemo strah javnosti i ekoloških organizacija, ali uveravamo da je mogućnost ekoloških incidenata izuzetno mala i meri se promilima“, odgovara državni sekretar Perunović. On dodaje da su se, u slučaju da dođe do neželjenog scenarija, koncesionari ugovorom obavezali da saniraju posledice, odnosno da obeštete, kako državu, tako i treća lica koja bi pretrpela štetu.\nAktivistkinja Kovačević, s druge strane, smatra da država nema kapaciteta za takav posao, pa se svesno oslanja na koncesionare. „Eni ima 400 izlivanja u redovnim operacijama širom sveta, a Novatek je na ’crnoj listi’ i pod sankcijama SAD, i Crna Gora je prepuštena takvim investitorima. Takođe, mi nemamo specijalizovana plovila, već samo par čamaca za spasavanje, dok jedini inspektor za tu oblast nema licence koje mu omogućavaju da pristupi platformi, a time ni da vrši kontrole“, tvrdi Nataša Kovačević.\nMarko Perunović, pak, uverava da Crna Gora ima kapacitete da sanira manje ekološke incidente i ponavlja da se država dobro zaštitila: „Ugovorom je definisano da koncesionar svom svojom imovinom garantuje za nastalu štetu.“\nMinistar kapitalnih investicija Mladen Bojanić nedavno je rekao da se potencijalne rezerve nafte i gasa u crnogorskom podmorju procenjuju na milijarde evra. Crna Gora je, s druge strane, u permanentnoj ekonomskoj krizi, a nedavno se našla i u fokusu pažnje Evropskog parlamenta i uticajnih zapadnih medija zbog duga od blizu milijardu evra prema Kini, za gradnju autoputa. Nakon eventualnog pronalaska nafte i gasa, predviđeno je formiranje državnog fonda za naftu, po uzoru na norveški, koji je finansijski najmoćniji na svetu i koji čuva milijarde za buduće generacije.\n„Ako se potvrde očekivanja o veličini ležišta, prihod koji bi Crna Gora ostvarila bi značio ne samo ogromnu finansijsku injekciju za posrnulu ekonomiju, već i sigurnost i stabilnost za nekoliko budućih generacija. Takođe, iz fonda bi mogle da se saniraju sve ’crne’ ekološke tačke širom Crne Gore, a značajan prihod bi imale i lokalne zajednice u primorskim gradovima, pre svega Baru i Ulcinju“, kaže Perunović.\nNaši sagovornici dijametralno suprotno gledaju i na mogućnost koegzistencije turizma i naftnih platformi, i Nataša Kovačević kaže: „Mi ćemo da ugrozimo 24,2 odsto BDP od turizma i godišnji prihod od 1,1 milijardu evra, a u slučaju ekoloških incidenata i da trajno devastiramo. Ako se pronađu nafta i gas, stići će i tankeri, podzemni gasovodi i naftovodi duž primorja. Ko bi želeo da pliva, jede morske plodove, šeta ili da se odmara u jednom takvom industrijskom i nezdravom ambijentu, koji se licemerno zove wild beauty. Nismo mi Italija koja ima 5.000 kilometara obale od koje pola nema nikakvih predispozicija za turizam ili su uništene naftnom industrijom. Ili Grčka, koja ima 15.000 kilometara obale. Sve naftne platforme u Jadranu postavljene su sedamdesetih godina dok svest o životnoj sredini nije bila razvijena i nema opravdanja za otvaranje novih“, jasna je Kovačević.\nMarko Perunović uzvraća: „U Jadranskom moru, u italijanskom i hrvatskom podmorju, već postoji preko 1.500 bušotina, pa svedočimo da turizam u tim zemljama ne samo da nije ugrožen, već je u ekspanziji. Isto se može reći i za zemlje poput Grčke i Kipra kojima je turizam jedna od najvažnijih privrednih grana, a koji postoji uporedo s naftnim platformama.“\n„Ako se utvrdi postojanje ozbiljnih i trajnih kršenja obaveza, Crna Gora će biti međunarodno obeležena kao zemlja koja krši međunarodne sporazume a to će nadalje uticati i na sam proces pridruživanja Evropskoj uniji, posebno u oblastima životne sredine i energetike“, uverena je Kovačević.\nPerunović odgovara da će evropskim partnerima dati svu dokumentaciju: „Ako postoji bilo šta što je u suprotnosti sa evropskom ili domaćom zakonskom regulativom, ili prepreke za zatvaranje poglavlja energetike i ekologije, bićemo spremni da to razmotrimo kako ne bi kočili naš evropski put“, zaključuje Perunović.


Tek svaki peti siromašni građanin koristi besplatnu struju\n30. mart 2018. 09:36:52\tPročitano 1459 puta\nKako piše list Politika, ove godine 67.000 socijalno ugroženih koristi pogodnosti, jer je skupa dokumentacija da bi ostvarili svoje pravo. Iz Ministarstva energetike rekli su za taj list da će deo od 270 miliona evra kredita Svetske banke biti iskorišćeno za povećanje broja građana koji imaju pravo na olakšice za struju. Politika navodi i da bi do sredine godine trebalo da bude usvojena uredba koja će pojednostaviti proceduru za dobijanje povlastica. Socijalno ugroženi građani imaju pravo na 250 kilovat sati struje mesečno.\nViše iz ove kategorije « Potrošačima mora sve da bude jasno Tačna računica: Koliko koštaju pripreme za Vaskrs i kako uštedeti »


Politika Privatnosti - Vitamix by Sirovahrana\nPristupanjem sajtu Vitamix by Sirovahrana (vitamix.in.rs), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nVitamix by Sirovahrana (vitamix.in.rs) sajt je u vlasništvu firme Veglancer LLC, sa matičnim brojem 86-1627588 i sedištem u Pašmanska 25, Olivera Rosic, Beograd.\nPrilikom popunjavanja registracionog formulara na sajtu Vitamix by Sirovahrana (vitamix.in.rs), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Vitamix by Sirovahrana (vitamix.in.rs) ili neku treću stranu, sa kojom Vitamix by Sirovahrana (vitamix.in.rs) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Vitamix by Sirovahrana (vitamix.in.rs), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Vitamix by Sirovahrana (vitamix.in.rs) niti će zahtevati, niti će ćuvati informacije vezane za Vašu kreditnu karticu.


Srbija u 2016. očekuje 2 mlrd EUR stranih investicija - Za podsticaje spremno 13 milijardi dinara - Edukaplus\nSrbija u 2016. očekuje 2 mlrd EUR stranih investicija – Za podsticaje spremno 13 milijardi dinara\nSrbija ove godine očekuje najmanje dve milijarde evra direktnih stranih investicija. Tokom prošle godine, ne računajući poslednji kvartal, iz inostranstva u našu zemlju je ušlo blizu 1,3 mlrd EUR. Kompanije koje budu upošljavale naše radnike ove godine očekuje ukupno 13 milijardi dinara podsticaja. Sa još 400 miliona dinara subvencija podsticaće se snimanje filmova u Srbiji.\nKrajem prošle godine Vlada je donela Zaključak kojim odobrava podršku za sedam investicija koje će omogućiti otvaranje ukupno 6.042 nova radna mesta. Tih sedam investitora će tokom tri godine na plate budućih zaposlenih potrošiti ukupno 532 mil EUR. Pomoć države tako ne bi trebalo da pređe ukupno 266 mil EUR.\n– Zakon o ulaganjima definiše pravni okvir za podsticaje, a podzakonskim aktom se bliže uređuju kriterijumi, uslovi i način privlačenja direktnih investicija – objašnjavaju u Ministarstvu privrede\n– Kada je reč o maksimalnim iznosima pomoći, oni su uređeni propisima kojima se definišu pravila za dodelu državne pomoći i kontrolu državne pomoći – Zakon o kontroli državne pomoći i Uredba o pravilima za dodelu državne pomoći. Prema ovim propisima veliki privredni subjekt ne može da dobije sredstva podsticaja, odnosno ostvari i druge zakonom predviđene podsticaje u visini koja prelazi 50% opravdanih troškova ulaganja. Troškovi ulaganja se mere prema ulaganjima u osnovna sredstva ili prema troškovima bruto zarada za zaposlene u dvogodišnjem periodu nakon isteka investicionog projekta, odnosno 60 odsto za srednje, odnosno 70% za male privredne subjekte.\nOd opredeljenih 13 milijardi dinara za ovu godinu, deo novca će ići i za ranije ugovorene projekte poput „Air Serbia“, „Fiat“, „Robert Bosch“ u Pećincima i „Hutchinson“ u Rumi, ali i za nove investicije u Šapcu, Novom Sadu, Vladičinom Hanu, Doljevcu, Aranđelovcu, Inđiji, Subotici i drugim opštinama. Ministarstvo privrede očekuje da će one omogućiti otvaranje velikog broja radnih mesta.


Treba li se Armin Dedić bojati istrage oko ``smrti`` Dragana Stojkovića Bosanca?!- Ekskluziva.ba/Vijesti\n12.10.17 u 12:20\nTreba li se Armin Dedić bojati istrage oko ``smrti`` Dragana Stojkovića Bosanca?!\nSredinom jula ove godine poput bombe je odijeknula vijest da je preminuo Dragan Stojković Bosanac. Ta vijest je šokirala porodicu i rodbinu poznatog kompozitora, člana žirija „Zvezde Granda“. Na sreću brzo se ispostavilo da je vijest lažna, a među prvima je reagirala njegova kćerka Džidža demantirajući vijest o smrti njenog oca.\nTa priča plasirana je, kako je kasnije rečeno, sa lažnog profila i YouTube kanala mladog pjevača Armina Dedića iz Srebrenika. Istina, ovaj mladić je brzo reagirao pa se oglasio kazavši kako on nema nikakve veze sa tom pričom i da je riječ o lažnom profilu i kanalu sa kojeg je plasirana takva priča.\nPored onih koji su povjerovali u pravdanje mladog pjevača, puno više je onih koji vjeruju da, ako ne on, neko od njegovih bliskih fanova stoji iza te lažne informacije. Naime, sve se izdešavalo kada je Stojković otvoreno pričao o tome kako mu je uvijek smetalo što je Marija Šerifović, tokom takmičenja, javno isticala da joj je Armin favorit iako to nije smjela tako otvoreno govoriti. Jedne prilike je Bosanac kazao kako je Marija „poludjela“ nakon što „njen Armin“ nije dobio prvu nagradu ili bar drugu. Bila je zbog toga ljuta pa je i na finalu takmičenja demonstrativno napustila studio.\nZa njega, i to je priznao Bosanac, nije želio glasati jer, kako je svojevremeno izjavljivao, Armin ne posjeduje kapacitet koji bi zadovoljio kriterijume za jednog pobjednika tako velikog muzičkog takmičenja.\nKako je Stojović uvijek otvoreno pričao o svemu što se dešavalo tokom takmičenja i svaki put naglašavao da Dedić nije zaslužio tretman u „Zvezdama Granda“ kakav je imao, pa ni da se pojavi u finalu, dobivao je često i uznemiravajuće poruke onih koji podržavaju Dedić.\nMada su od te priče da je preminuo prošla dva mjeseca, Stojković nije odustao od istrage. Kako saznaje „Express“, Bosanac je tražio da se sprovede detaljna istraga i otkrije ko usitinu stoji iza toga. Mada bi se u većini slučajeva takva situacija zataškala pa bi na kraju bilo „tresla se gora, rodio se miš“, Stojković siguran ko stoji iza svega, odlučan je da nadležni organi sprovedu detaljnu istragu. On bi, kako saznajemo, trebao uskoro dobiti rezultate te istrage.


Nijedno dijete u javnom vrtiću, osam u privatnom - GradPrijedor.com - Portal grada Prijedora\nHome»Društvo»Nijedno dijete u javnom vrtiću, osam u privatnom\nNijedno dijete u javnom vrtiću, osam u privatnom\n20. marta 2020. Updated: 20. marta 2020. 2 Mins Read\nU centralnom objektu Dječijeg vrtića „Radost“ Prijedor danas ne boravi nijedno dijete od ukupno 460, koliko pohađa ovu predškolsku ustanovu u svim objektima, izjavila je Srni direktor Bojana Kos.\n„Od početka redukovanog režima rada ovo je prvi put da nije došlo nijedno dijete. Juče je bilo jedno, a ono danas nije došlo zahvaljujući poslodavcu koji je roditelju omogućio da ne ide na posao“, rekla je Kosova.\nOna je dodala da je bilo još roditelja koji su namjeravali danas dovesti djecu, ali su takođe zahvaljujući razumijevanju poslodavaca ostali kod kuće.\nŠef Odsjeka za obrazovanje, zdravstvo, socijalnu zaštitu i nevladine organizacije u Gradskoj upravi Prijedor Stevica Dronjak rekao je da u privatnom vrtiću „Miki i Mini“ danas boravi osmoro djece.\n„Radna grupa za dezinfekciju javnih površina i objekata uvažila je naše preporuke da pomognemo i privatnom vrtiću u poslovima dezinfekcije, tako da je taj posao i tamo urađen isto kao i u javnom, uključujući i unutrašnjost i spoljašnjost objekta“, naveo je Dronjak.\nZaključak Štaba za vanredne situacije grada Prijedora koji je na snazi jeste da se nastavlja rad vrtića „Radost“ bez prekida, s tim što su roditelji obavezni djecu iz ostalih organizacionih jedinica dovoditi u centralni vrtić.


Vesti, 10.06.2021, 10:30 AM\nAmerički predsednik Džo Bajden potpisao je juče izvršnu naredbu kojom se ukidaju Trampove zabrane za TikTok i WeChat. Umesto zabrane, Bajden će naložiti ministarstvu trgovine da istraži da li aplikacije povezane sa "stranim protivnicima" mogu predstavljati rizik za privatnost podataka američkih korisnika ili nacionalnu bezbednost SAD.\nNaredba će suspendovati niz izvršnih naloga koje je prošle godine potpisao bivši predsednik Donald Tramp, kojima su blokirane aplikacije poput TikToka, WeChata i Alipaya u američkim prodavnicama aplikacija i uvedene mere kako bi se ove kompanije sprečile da posluju u SAD. Najekstremniji efekti tih naredbi sprečeni su tekućim sudskim sporovima, ali jučerašnja Bajdenova naredba će sve ranije naredbe odmah opozvati. Bajdenova naredba će uspostaviti novi okvir za utvrđivanje rizika od aplikacija povezanih sa vladama ili vojskama zemalja poput Kine, ili prikupljanja osetljivih podataka američkih korisnika.\nTikTok i WeChat nisu komentarisali potez američkog predsednika.\n„Administracija se zalaže za promociju otvorenog, interoperabilnog, pouzdanog i sigurnog interneta, kao i za zaštitu ljudskih prava na internetu i van njega i za podršku živoj globalnoj digitalnoj ekonomiji“, rekao je visoki zvaničnik administracije u sredu.\n„Izazov kojem se bavimo ovom izvšnom naredbom je da određene zemlje, uključujući Kinu, ne dele ove obaveze ili vrednosti i umesto toga rade na iskorišćavanju digitalnih tehnologija i američkih podataka na načine koji predstavljaju neprihvatljive rizike za nacionalnu bezbednost“, rekao je zvaničnik .\nNaredbom se pozivaju Ministarstvo trgovine i druge savezne agencije da rade zajedno na izradi preporuka za zaštitu od prikupljanja, prodaje i prenosa osetljivih podataka korisnika iz SAD zemljama koje se smatraju američkim protivnicima. Očekuje se da će Ministarstvo trgovine zatim dati preporuke za buduće mere ili zakone koji će se baviti ovim problemima.\nIpak, naredba se ne odnosi na akcije ili istrage koje je preduzeo Komitet za strana ulaganja u Sjedinjenim Državama (CFIUS). Pod Trampovom administracijom, CFIUS je postavio nekoliko rokova za aplikacije poput TikToka da se odvoje od svog kineskog vlasnika, kompanije ByteDance. Pre nekoliko meseci je navodno Oracle trebalo da kupi TikTok kako bi se sprečila zabrana prethodne administracije, mada dogovor nikada nije ostvaren.\nJučerašnja naredba je najnoviji potez Bajdenove administracije koja pokušava da odgovori izazovima koji dolaze iz Kine. Prošle nedelje, Bajden je potpisao naredbu kojom se proširuje zabrana iz doba Trampove vladavine koja se odnosi na američke investicije u kineske kompanije sa navodnim vezama sa kineskom vojskom. Naredbom su zabranjena ulaganja u 59 kompanija, uključujući one koje prave i primenjuju tehnologiju za nadzor koja se koristi protiv muslimanskih manjina i vladinih neistomišljenika u Hong Kongu.


Kineski rover „Jutu 2“ krenuo u istraživanj tamne strane Meseca\nKineski rover „Jutu 2“ uspešno se odvojio od svoje letelice „Čangje 4“, koja je u četvrtak izvela uspešno sletanje na tamnu stranu Meseca.\nVu Vejren, šef odseka za istraživanje Meseca u Kineskoj agencije za istraživanje svemira (CNSA), rekao je, aludirajući na reči Nila Armstronga, da je „rover napravio male korake po Mesecu, ali da su oni predstavljali ogromne korake za Kinu“.\nKako je preneo Gardijan, Vejren je objasnio da je odvajanje rovera od „Čangjea 4“ prošlo savršeno.\nRover je dotakao tlo 12 sati nakon sletanja, a njegove prve „korake“ snimila je kamera na „Čangje 4“ letelici.\nKineska misija ima zadatak da istraži i ispita geologiju tamne strane Meseca.\nInače, rover je ime dobio nakon ankete u kojoj su ljudi moli da biraju između nekoliko naziva.\nU kineskoj kulturi, Jutu je beli zec i ljubimac Čangje, boginje Meseca, čije ime nosi letelica.


U Ustanovi za odrasle i starije još 14 korisnika u karantinu - Televizija Leskovac\nU Ustanovi za odrasle i starije još 14 korisnika u karantinu\nPosete u Ustanovi za odrasle i starije Leskovac, koja je ove nedelje počela sa redovnim funkcionisanjem, odvijaju se u dvorištu u strogo kontrolisanim uslovima. Iako se od utorka počelo sa prijemom i organizovanjem poseta srodnika, četrnaest korisnika, koji su već drugi, odnosno treći put pozitivni na korona virus, i dalje je u karantinu.\nPrilikom ukidanja vanredne situacije u Leskovcu, epidemiolozi Zavoda za javno zdravlje dozvolili su otvaranje Ustanove za odrasle i starije. Međutim, jedan deo ustanove je i dalje u karantinu.\n„Istog dana kada je ukinuta i vanredna situacija u gradu, epidemiolozi ZZJZ su dozvolili otvaranje ustanove, s tim što imamo i jedan karantinski deo, gde se nalaze 14 korisnika koji su drugi, odnosno treći put pozitivni, tako da mi imamo saglasnost epidemiologa, saglasnost ministarstva, da smo mogli normalno da pređemo na smenski rad. Od utorka smo počeli i prijem korisnika i normalno počele su posete ovaj srodnika našim korisnicima – rekla je direktorka ustanove Gordana Savić.\nSrodnicima su posete dozvoljene svakog radnog dana, u periodu od 9 do 18 časova, a moraju da se najave 24 sata ranije. Ulazak u ustanovu nije dozvoljen, pa se posete odvijaju u dvorištu, uz poštovanje svih mera i preporuka propisanih od strane nadležnih.\n„Srodnik ulazi sa jedne strane, to se već ovde vidi, prolazi kroz dezobarijeru i mora da ima ličnu zaštitu, odnosno masku i rukavice, ukoliko nema, onda mi to dajemo. S druge strane dolazi korisnik koji je isto pod ličnom zaštitom. Poseta se odvija 15 minuta. Između srodnika i korisnika postoji ova barijera i postoji normalno udaljenost od metar i po. Nakon 15 minuta vrši se dezinfekcija čitavog prostora i tek nakon toga dolazi sledeći posetilac odnosno sledeći srodnik – objašnjava Savić.\nOd 24. jula, kada je utvrđeno da je korona virus unesen u ovu ustanovu, krenulo se sa preduzimanjem neophodnih mera u cilju njegovog suzbijanja, uz saradnju sa epidemiolozima Zavoda za javno zdravlje, i doktorima Opšte bolnice Leskovac.\nZaposleni u Ustanovi za odrasle i starije se nadaju da će naredni rezultati testiranja ovih 14 korisnika, koji su u karantinu, biti sa negativnim nalazom, budući da je u pitanju asimptomatska klinička slika.\nTags: Ustanova za odrasle i starije\nU Vlasotincu izmena saobraćaja zbog snimanja filma\nU toku pripreme boksera na Vlasini


BalkanMagazin :: U SAD zeleni kilovati nadmašili energiju iz uglja\nčetvrtak, 27. jun 2019 14:56\ntokom aprilu ove godine, po prvi put u istoriji SAD, više struje proizvedeno je iz obnovljivih izvora nego u termoelektranama na ugalj.\nObnovljivi enregetski izvori u Sjedinjenim Državama proizveli su u aprilu ove godine 68,5 miliona megavat časova električne energije. Istovremeno, elektrane na ugalj su proizvele 60 miliona MWh, što je bila najmanja proizvodnja u ovom mesecu u poslednjih nekoliko godina, javlja Blumberg (Bloomberg), pozivajući se na američku državnu energetsku agenciju (EIA).\nOvaj preokret je dokaz ubrzanog razvoja solarnih panela i vetrenjača poslednjih godina u najvećoj privredi sveta. Njihova gradnja je znatno pojeftinila, samim tim i energija koju proizvode, tako da istraživačka organizacija Blumberg procenjuje da bi do 2050. godine polovina svetske produkcije električne energije trebalo da potiče iz obnovljivih izvora.\nRazvoj obnovljivih izvora potiskuje, pre svega, proizvodnju električne energije iz termocentrala na ugalj, koje su još pre desetak godine u SAD ubedljivo dominirale kao izvor. Sada su proizvodjači uglja suočeni sa velikim problemima, upkos tome što predsednik Donald Tramp nastoji da ublaži ekološka pravila i produži vek termoelektrana.\nBlumberg primećuje da je do ovog preokreta došlo nešto ranije od očekivanja, jer je nekoliko velikih termocentrala na ugalj zaustavilo rad radi redovnog prolećnog održavanja. Ugalj bi se, tako, mogao po završetku ovih remonata, tokom leta, vratiti na drugu poziciju među najvećim izvorima energije u SAD – odmah posle prirodnog gasa.


pink.rs | VESIĆ ZA PINK: Bastać uzima novac od građana Beograda, njime plaća svoje huligane i blokira radove u gradu\nPredsednik opštine Stari grad Marko Bastać, ponovo je danas blokirao radove na Trgu republike i onemogućio radnicima da obavljaju svoj posao, a zamenik gradonačelnika Beograda Goran Vesić rekao je da je ova blokada od strane kriminalnca Marka Bastaća nešto gde će ceh da plate svi građani Beograda.\n- Upravo zbog toga Trg republike neće moći da bude završen do 1. septembra, i neće biti pušten za saobraćaj. Ovo je treća blokada koju sprovode u poslednjih nekoliko dana. Građani Beograda treba da pitaju Bastaća i njegove nalogodavce Đilasa i Jeremića, 1. septembra, zašto Trg republike nije završen – rekao je Vesić.\n- Do sada je fakturisano oko 2 miliona dinara, a danas će fakturisati ponovo. Tako da on od građana Beograda pokušava da naplati ceh za svoje divljaštvo i huliganstvo. To je nešto što se nigde u svetu ne dešava – rekao je Vesić.\nOn je takođe istakao da su huligani koji se pojavljuju sa Bastaćem plaćeni iz opštinskog budžeta.\n- Opština Stari grad je do jučerašnjeg dana iz budžeta za ovu godinu potrošila 127, 5 miliona dinara. Od toga je 54, 7 miliona otišlo na račune sumnjivih nevladinih organizacija. Građani Beograda iz budžeta Starog grada, preko sumnjivih firmi, plaćaju, tačnije Marko Bastać plaća ove huligane koji uništavaju Beograd – rekao je Vesić.\nKako kaže, pored toga Stari grad ne izdaje rešenja za bašte na teritoriji svoje opštine, što znači, kako dodaje, da ni jedan ugostitelj nema legalno rešenje za baštu.\n- Nažalost, dok on uništava Beograd i sve što je dobro i lepo u ovog gradu, Stari grad je jedina opština u Srbiji koja nije ušla u Vladin program elektronskog izdavanja dokumenata. Bastaća očigledno ne zanima da uradi nešto za svoje građane. I to ne radi samo za Đilasa, već i za određene crnogorske kriminalne klanove sa kojima je u vezi – rekao je Vesić.\nKako kaže, to što rade mogu da rade privatno, ali ističe da neće dozvoliti da uništavaju grad.


“PAS I KONTRABAS” SAŠE ILIĆA DOBITNIK 66. NIN-OVE NAGRADE ZA ROMAN GODINE\nDobitnik 66. NIN-ove nagrade za roman godine je Saša Ilić za delo “Pas i kontrabas” u izdanju “Orfelina”, saopštio je žiri.\nPredsednik žirija Teofil Pančić kazao je da su za nagrađeni roman glasali Marija Nenezić, Branko Kukić i Marjan Čakarević, dok su Pančić i Ivan Milenković glasali za roman “Po šumama i gorama” Milenka Bodirogića.\n“Roman Saše Ilića ‘Pas i kontabas’ kompleksna je priča o prožimanju prošlosti i sadašnjosti, sukobu pojedinca i društva, života i umetnosti, iskučena postupkom koji ukršta mnoštvo pripovednih perspektiva i nudi zaokruženu sliku savremenog sveta”, rekao je Pančić i dodao da ta knjiga “znači povratak velikoj naraciji”, kao i da se “hrabro suočava sa socijalnim traumama”.\nČlan žirija Ivan Milenković podsetio je da je na prošlogodišnjoj dodeli nagrade kazao da “postoje nagoveštaji oporavka srpske književnosti” i ocenio da taj nagoveštaj ove godine “jeste znak”.\n“Ove godine je bilo toliko kvalitetnih romana, toliko hrabrih spisateljskih poduhvata, toliko lepih eksperimenata sa formom, da je biti ove godine u sastavu NIN-ovog žirija bilo još uzbudljivije nego što je bilo prošle godine. Godina 2019, nadam se, predstavlja neku vrstu preokreta u dosadašnjem toku srpske književnosti, odnosno izlazak iz duboke krize, koja ovu književnost prati već tridesetak godina”, rekao je on.\nČlan žirija Marjan Čakarević ocenio je roman kao “roman epohe”.\n“To je naše vreme, to je ono gde mi živimo, o tome govori ova knjiga. O svemu onome što se potiskuje, što se prećutkuje, što bismo voleli da se nije desilo a što se desilo u stvari što se pravimo blesavi da se nije desilo”, ocenio je Čakarević.\nDobitnik Saša Ilić istakao je da “nije očekivao nagradu”, kao i da kada su planirali ediciju urednik Milenko Bodirogić i on “svim medijima poslali su informacije da su se pojavile dve knjige u ediciji koja se zove ‘Noć republike’ sa kompletnim informacijama”, ali da informacija nije nigde objavljena.\n“Ta informacija nije objavljena nigde, čak ni u sajamskim dodacima velikih štampanih medija. Onda smo Milenko i ja pričali i razmišljali o tome kako je moguće dopreti do javnosti, ovakvoj kakva jeste i medijima kakvi jesu. Shvatili smo da nam ne preostaje ništa drugo nego da konkurišemo za NIN-ovu nagradu”, kazao je Ilić.\nPrema njegovim rečima, edicija “Noć republike”, u kojoj su romani “Po šumama i gorama” i “Pas i kontabas”, urađeni su tako da se “ne vide”, već “morate da jurite svetlo da vam padne na koricu da vidite šta vam tu piše”.\n“Kada vidite šta tu piše, idete prvo taktilno, a onda ulazite u tekst i otkrivate o čemu se tu radi. Dve ključne stvari koje povezuju ova dva romana su antifašizam i jugoslovenstvo. Mi ćemo se truditi da nadalje biramo takve knjige koje će se uklapati komplementarno u ovu ediciju, onako kako su se priče u ‘Grobnici za Borisa Davidoviča’ uklapale u jednu zajedničku povest”, rekao je dobitnik nagrade.\nPredsednik žirija za dodelu NIN-ove nagrade Teofil Pančić rekao je, komentarišiću grupu pisaca koja je uputila otvoreno pismo kojim su od svojih izdavača tražili da svoja dela “više ne prijavljuju za NIN-ovu nagradu”, rekao da mu je “bilo žao tih ljudi” i da bi “svakome od njih dodelio NIN-ovu nagradu kada bi to mogao”.\nPančić je u hotelu “Moskva” kazao da bi dodelio svakome tu nagradu uključujući i “10.000 evra i nova izdanja i promocije” i dodao da bi uručio “čak i onoj dvojici za koje je prvi put čuo juče kada je video taj spisak”.\n“Ali znamo da to u stvarnosti tako ne funkcioniše. Nagrada ide samo jednom i mnogi koji nisu taj jedan ili ta jedna te godine se ljute. Za to imaju razna pokrića, nekad su ona ideološka, nekad su ona pitanje kompetentnosti ili nekompetentnosti žirija ili čak korumpiranost žirija, dakle uvek postoji razlog kojim će čovek koji nije dobio neku nagradu proglasiti sebi i svetu oko sebe ‘zašto je nije dobio kad svi znaju da je trebalo da je dobije'”, rekao je Pančić.\nPrema njegovim rečima, među 18 pisaca koji su potpisani na tom pismu, “ima ljudi koji su ozbiljni pisci, a ima onih drugih” i dodao da ima onih koji su bili ove godine u konkurenciji i nisu ušli u širi izbor, kao i da ima ljudi koji imaju “stare račune ili sa NIN-ovom nagradom ili sa pojedinačno članovima žirija”.\n“Sve to je deo kulturno-političke atmosfere u kojoj se Srbija 2020. godine davi na onaj način na koji se do pre neki dan davilo u ovoj magli, bojim se da će ta magla na ovaj ili na onaj način da nam se vraća. Noć i magla”, kazao je Pančić.\nUpišite tekst * three + = seven


KOŠARKAŠICE POČINJU BORBU ZA OI U TOKIJU – Sportski savez Beograda\nPočetnaKošarkaKOŠARKAŠICE POČINJU BORBU ZA OI U TOKIJU\nKOŠARKAŠICE POČINJU BORBU ZA OI U TOKIJU\nU četvrtak 6. februara 2020. u beogradskoj dvorani „Aleksandar Nikolić“ počinje takmičenje u dve FIBA kvalifikacione olimpijske grupe, odnosno dva turnira. Rivali ženske košarkaške reprezentacije Srbije biće SAD, Nigerija i Mozambik, a dva nacionalna tima sa ovog turnira obezbediće plasman na Olimpijske igre u Tokiju 2020, pošto su se Amerikanke, kao šampionke sveta, već plasirale i takmiče se van konkurencije.\nDrugi turnir je prebačen u Beograd iz kineskog grada Fošana, gde je trebalo da bude organizovan, zbog epidemije Korona virusa u Kini, a na njemu će se za tri olimpijske vize boriti Španija, Velika Britanija, Koreja i Kina.\nReprezentacija Srbije u četvrtak 6. februara otvara takmičenje protiv selekcije Sjedinjenih Američkih Država. Utakmica se igra u dvorani „Aleksandar Nikolić“ od 20.00 časova. Bez obzira što meč ima revijalni karakter, s obzirom na to da su se Amerikanke već plasirane na OI, selektor našeg tima Marina Maljković ističe koliki će značaj za njenu ekipu imati duel prvog kola protiv SAD.\n– Amerikanke su svakako najbolje igračice na svetu, to svi znamo… Nama je to prilika da vidimo gde smo protiv njih, ali nam je mnogo važnija prilika da napravimo korekcije u našoj igri za dve najznačajnije utakmice, a to su one protiv Nigerije i Mozambika i sve ulažemo u te dve utakmice… – rekla je Marina Maljković.\nBez obzira što su već osigurale plasman na Olimpijske igre, Amerikanke su u Beograd stigle u veoma jakom sastavu, sa željom da potvrde dominaciju na svetskom nivou.\n– Znamo protiv koga igramo i u kakvom su sastavu došle, one su bez bilo kakvog opterećenja, jer su već obezbedile plasman na Olimpijske igre. Mi u utakmicu ulazimo maksimalno fokusirane na samo našu igru, uz želju da ispravimo sve moguće greške pred utakmice koje ćemo ovog vikenda odigrati protiv Nigerije i Mozambika – zaključila je kapitenka Jelena Bruks.\nRaspored A turnira\n17.00: Nigerija – Mozambik\n20.00: SAD – Srbija\nSubota 8. februar\n17.00: Srbija – Nigerija\n20.00: Mozambik – SAD\nNedelja 9. februar\n17.00: Srbija – Mozambik\n20.00: Nigerija – SAD\nRaspored B turnira\n12.00: Kina – Velika Britanija\n14.30: Koreja – Španija\n12.00: Španija – Kina\n14.30: Velika Britanija – Koreja\n12.00: Koreja – Kina\n14.30: Velika Britanija – Španija\nDRUŽENJE KOŠARKAŠICA SA NAVIJAČIMA U UŠĆU


Struktura CK FBiH obilježila Međunarodni dan nestalih – Crveni križ FBiH\nStruktura CK FBiH obilježila Međunarodni dan nestalih\nAutor CK FBiH dana 30/08/2018\n(MKCK) – Međunarodni dan nestalih u Bosni i Hercegovini je obilježen jednostavnim pitanjem “Gdje Je?”. Volonteri širom države i 18 udruženja porodica nestalih osoba podijelili su danas (30. avgusta 2018.) širom zemlje preko 3.500 tamnih balona označenim tim pitanjem. Baloni predstavljaju težak teret neizvjesnosti koji porodice nestalih prati kroz njihovu svakodnevnicu već preko 20 godina. Noseći iste, građani su imali priliku da izraze solidarnost sa porodicama, simbolično preuzimajući dio njihovog tereta. Povodom ovog dana su sinoć i neka značajna mjesta, kao što je sarajevska Vijećnica, bile osvijetljena pitanjem „Gdje je?“ kako bi se podsjetilo na potrebe i prava porodica nestalih osoba.\nPrema evidenciji Međunarodnog komiteta Crvenog krsta (MKCK), u Bosni i Hercegovini se još uvijek traga za oko 6.700 osoba, a proces traženja je značajno usporen u zadnjem periodu. MKCK će u sljedećih pet godina pružiti dodatnu podršku za ubrzavanje procesa. „Naša strategija predviđa intenzivniju pretragu međunarodnih arhiva u potrazi za novim informacijama o lokacijama grobnica, pružanje psihosocijalne podrške porodicama nestalih, jačanje domaćih forenzičkih kapaciteta i druge aktivnosti,“ istakao je Željko Filipović, šef delegacije MKCK u Sarajevu.\nMeđutim, ubrzavanje procesa traženja te podrška porodicama zahtijeva iskrenu volju i zajednički napor, kako u Bosni i Hercegovini, tako i širom regije. Po međunarodnom i domaćem pravu, porodice imaju pravo da saznaju šta se desilo sa njihovim nestalim članovima, a države krajnju odgovornost da ih podrže i daju im odgovore. „Svi uključeni akteri, a posebno vlasti u cijeloj regiji moraju pojačati svoje napore, jer trenutno stanje nije dovoljno kako bi se ispunile preuzete obaveze“, naglasio je Filipović.\nCrveni krst/križ je od samog početka uključen u proces traženja, a posebnu pažnju posvećuje psihosocijalnoj podršci porodicama nestalih osoba. Samo u 2017. godini je preko 5.000 članova porodica imalo koristi od 16 takvih projekata. Kao neutralna i nezavisna organizacija, MKCK ima pristup međunarodnim arhivima i koristi ih kako bi pronašao informacije u humanitarnu svrhu pronalaska nestalih osoba. U posljednje dvije godine, je obrađeno preko 50.000 stranica dokumentacije vezanih za sukob u Bosni i Hercegovini, a relevantna saznanja predata su nadležnim vlastima za dalju analizu i potencijalnu akciju. Kao što pokazuju nedavna otkrića, dalja ulaganja u ove napore mogu donijeti značajne rezultate. MKCK će uskoro početi i sa finansijskom podrškom studentima drugog i trećeg ciklusa iz raznih naučnih disciplina, koji svoja istraživanja usmjeravaju na pitanje nestalih osoba.\nObilježavanju Međunarodnog dana nestalih u Sarajevu prisustvovali su i predstavnici udruženja nestalih osoba, predsjedavajući Kolegija Instituta za nestale osobe BiH, Amor Mašović.\nDanas je Crveni križ Kantona Sarajevo, kao i ranijih godina, u saradnji sa Udruženjem Pokret „Majke enklava Srebrenice i Žepe“, u znak podrške porodicama nestalih osoba, za pet porodica obezbijedio prigodne poklone, koji će porodicama biti uručeni putem Udruženja Pokret „Majke enklava Srebrenice i Žepe“.\nPovodom održavanja Međunarodnog dana nestalih osoba, volonteri Crvenog križa Kiseljak su na trgu u Kiseljaku te u zgradi općine u prikladnim majicama sa natpisom „Gdje je“ vršili distribuciju letaka i balona. Ukupno je distribuirano 25 balona i 25 letaka.\nVolonteri Crvenog križa općine Novi Travnik u suradnji sa stručnom službom, podijelili su promotivne letke i balone građanima svoje općine, te rado odgovarali na njihova pitanja o značaju ovog dana.\nI CK grada Cazina obilježio je Međunarodni dan nestalih. Mladi članovi CK-a organizovali su podjelu promotivnog materijala pod nazivom “Gdje je ” i puštanje balona u zrak u cilju da se probudi svijest onih koji znaju bilo kakve informacije o nestalim i pruže pomoć porodicama nestalih.\nVolonteri i uposlenici Crvenog križa Vogošća prisustvovali su obilježavanju Međunarodnog dana nestalih osoba u organizaciji MKCK (ICRC) i Udruženja “Porodica nestalih općine Vogošća” na Trgu branilaca općine Vogošća, ispred Javne ustanove KSC-a.\nI u Ilijašu je obilježen Međunarodni dan nestalih osoba u organizaciji Udruženja porodica nestalih osoba Ilijaš i Crvenog križa općine Ilijaš. Građani koji su dali svoju podršku u obilježavanju ovog vrlo značajnog datuma, mogli su vidjeti instalaciju koja je bila postavljena na gradskom šetalištu, u vidu fotografija nestalih osoba, siluetom lika, te obućom koja je ostala neobuvena, a u Ilijašu se još uvijek traga za 46 nestalih osoba.\nOsoblje Crvenog križa Tuzlanskog kantona i volonteri Crvenog križa grada Tuzle, danas su na Trgu slobode, u Tuzli obilježili Međunarodni dan nestalih osoba podjelom informativnih kartica i balona sa sloganom „Gdje je? “ građane Tuzle podsjetilo se na težak teret neizvjesnosti koji porodice nestalih prati u procesu traženja gotovo 7 000 pojedinaca (prema podacima Međunarodnog komiteta Crvenog križa).


Srbi i Hrvati o VAR sistemu - SPORTSKI ŽURNAL\nSrbi i Hrvati o VAR sistemu\nDelegacija FSS razgovarala sa predstavnicima NSH o video tehnologiji\nFOTO: FS Hrvatske\nDelegacija FS Srbije posetila je FS Hrvatske u Zagrebu i razgovarali o iskustvima o uvođenju VAR sistema, koji će u ligi nekadašnje jugoslovenske republike da se primenjuje od prolećnog dela sezone.\nNašu kuću fudbala predstavljali su Milan Karadžić, predsednik Sudijske komisije, sekretar Igor Radojčić i savetnik Nebojša Ivković. Domaću delegaciju činili su: Ante Kulušić, predsednik Sudijske komisije FSH, Ivančica Sudac, šefica međunarodnog odbora i licenciranja, Bruno Marić i Tomislav Šetka, instruktori za VAR.\nHrvatska je prva država iz našeg regiona koja uvodi video tehnologiju, a prethodno je o toj temi razgovarala sa predstavnicima FS Slovenije i Bosne i Hercegovine. Srpska delegacija najviše se interesovala za način edukacije, kao i ostale savete i iskustva za projekat finansiran od programa „FIFA forvard”.\nFSS je odlučio da se VAR sistem u našoj zemlji primenjuje od sezone 2021/22.\njoko zdravković · 07 decembar, 2019 09:26\njug · 07 decembar, 2019 09:26\nlavtata · 07 decembar, 2019 12:50


Rasvetliti političku pozadinu Đinđićevog ubistva | Autonomija\nRasvetliti političku pozadinu Đinđićevog ubistva\nUbice u zatvoru, nalogodavci nisu\nPolaganjem cveća i paljenjem sveća u Aleji velikana na Novom groblju, gde je sahranjen premijer Srbije Zoran Đinđić, danas je završena „Šetnja za Zorana“ koju je organizovala Liberalno demokratska partija u znak sećanja na godišnjicu ubistva premijera.\nMemorijana šetnja u kojoj je prema procenama policije učestvovalo 18.000 građana, a prema proceni organizatora 20.000 ljudi, počela je oko podneva iz Simine ulice u Beogradu gde je sedište LDP-a, odakle su se učesnici uputili ka Vladi Srbije i u dvorištu gde je premijer ubijen položili cveće.\nGrađani predvođeni liderom LDP Čedomirom Jovanovićem, koji je bio sa suprugom Jelenom, predsednikom Srpskog pokreta obnove (SPO) Vukom Draškovićem, predsednikom Socijaldemokratske unije (SDU) Žarkom Koraćem nastavili su ka Aleji velikana na Novom groblju.\nPredsednik LDP-a Čedomir Jovanović kazao je u dvorištu ispred Vlade da je modernizacija Srbije, cilj koji je postavio Zoran Đinđić, obaveza prema njemu, svim građanima, budućim generacijama i državi Srbiji.\n„Prošle su godine, ali to vreme nije umanjilo značaj ideja koje je promovisao Zoran Đinđić. Ova šetnja je izraz poštovanja prema Zoranu, ali i spremnost da se uradi posao za koji je on dao svoj život“, rekao je Jovanović.\nOn je kazao da je „Zoranove ubice su u zatvoru, ali to nije razvedrilo nebo nad Srbijom“, istakao je Jovanović dodajući da ta činjenica građane Srbije nije učinila srećijim.\nOn je istakao da je obaveza države da taj posao uradi i rasvetli političku pozadinu do kraja, jer se od istine ne može bežati.\nLider SPO-a Vuk Drašković ocenio je da se politička pozadina ubistva Đinđića neće otkriti nikada, kao ni ko su ubice novinara Slavka Ćuruvije, Dade Vujasinović i desetina ljudi koji su ubijeni a ne zna se ko ih je ubio.\n„Nikada se to neće otkriti, dok ne dođe do radikalne promene u uređenju Srbije“, rekao je Drašković u dvorištu Vlade Srbije.


Pravo na bezbednost pacijenta - Tim 42\nPacijent ima pravo na bezbednost u ostvarivanju zdravstvene zaštite, u skladu sa savremenim dostignućima zdravstvene struke i nauke. Ovo pravo uspostavljeno je sa ciljem postizanja najpovoljnijeg ishoda lečenja i smanjenja rizika za nastanak neželjenih posledica po zdravlje pacijenta, na najmanju moguću meru.\nZdravstvena ustanova je dužna da se stara o bezbednosti u pružanju zdravstvene zaštite, kao i da kontinuirano prati faktore rizika i preduzima mere za njihovo smanjenje. Mere i aktivnosti zdravstvene zaštite moraju biti zasnovane na naučnim dokazima, bezbedne, delotvorne i efikasne, u skladu sa stručnim standardima, usvojenim vodičima dobre prakse, protokolima lečenja i načelima profesionalne etike.\nVrlo je važno da pacijent ne može trpeti štetu prouzrokovanu neadekvatnim funkcionisanjem zdravstvene službe.\nBezbedne moraju biti sve zdravstvene metode i postupci koje se koriste u cilju unapređivanja zdravlja ljudi u prevenciji, dijagnostici, lečenju, zdravstvenoj nezi i rehabilitaciji obolelih i povređenih i koji obuhvataju bezbedne, kvalitetne i efikasne lekove i medicinska sredstva, medicinski softver, medicinske procedure, kao i uslove za njihovu primenu.\nUkoliko smatrate da se određena zdravstvena ustanova ne stara o bezbednosti u pružanju zdravstvene zaštite, obratite se prigovorom savetniku za prava pacijenta u vašoj opštini. Obrazac prigovora možete preuzeti sa našeg sajta.\nPravo pacijenta na informacije\nPravo pacijenta na preventivne mere\nPravo na bolovanje – prava i obaveze\nKako da kontaktirate Savetnika za zaštitu prava pacijenata?


Simultanka Jovice Nikolića protiv Motora (Video) – Balkan-Handball.com\nHome / Balkan / SEHA / Simultanka Jovice Nikolića protiv Motora (Video)\nSimultanka Jovice Nikolića protiv Motora (Video)\nRukometaši Vojvodine slave prvi ovosezonski trijumf u SEHA Gazprom ligi. Momci Borisa Rojevića su, nakon nekoliko sjajnih utakmica u kojima su ostali kratkih rukava, napokon osetili slast pobede, i to protiv jednog od zapaženijih učesnika EHF Lige šampiona, Motora iz Zaporožja.\nJoš jednom je zablistao mladi srpski reprezentativac Jovica Nikolić, za kojeg gostujuća odbrana nije imala rešenja. Mladi srpski reprezentativac postigao je devet golova, od kojih je nekoliko za rukometne špice. Pored ovog desnog beka, ogroman učinak u ovaj uspeh implementirali su Branko Tomić, Kurteš, Šotić, Arsenić…\nPogledajte sve pogotke mladog Nikolića:\nJovica NikolićRK VojvodinaSEHAVideo\n← Prethodni članak SEHA: Prvenac Vojvodine, Motor pao u Novom Sadu!\nNaredni članak → VIDEO: „Dupla“ Čanevskog najbolja odbrana osmine finala EL


Privremeno veće Beograda: Na incidentnim linijama GSP-a dežurstva policajaca – Nadlanu.com\nPrivremeno veće Beograda: Na incidentnim linijama GSP-a dežurstva policajaca\nObjavljeno 5. jan 2014. / 16:50:07\nPrivremeno veće Beograda najavilo je danas, povodom učestalih napada na vozače i kontrolore, da će na linijama na kojima je bilo najviše incidenata u vozilima javnog prevoza dežurati policajci u civilu.\n“Privremeni organ grada Beograda upoznat je sa problemom nasilja nad vozačima i kontrolorima u javnom prevozu. Tokom današnjeg dana već je održan sastanak sa predstavnicima MUP-a Srbije na kome je dogovorena tešnja saradnja između Gradskog saobraćajnog preduzeća, Sekretarijata za saobraćaj i Brigade Beograd MUP-a Srbije”, navodi se u saopštenju.\nU njemu se dodaje da je u GSP-u organizovan broj dežurnog telefona koji već imaju svi vozači, putem kojeg će moći da u realnom vremenu da prijave napad a taj telefon je, istovremeno, direktno povezan za policijom koja će reagovati.\n“Privremeni organ će u saradnji sa GSP-om u najkraćem periodu krenuti sa uvođenjem sistema video nadzora u svim vozilima javnog prevoza, kao i tastera za hitne situacije, kako bi se ovakvi napadi sprečili u najvećoj mogućoj meri”, navodi se.\nInače, dežurstva policajaca u civilu u gradskom prevozu najavljivana su i pre tri meseca.


BANJALUKA – Nakon probijenog zakonskog roka, ministar privrede i preduzetništva RS Vjekoslav Petričević donio je pravilnik na osnovu kojeg će poslodavci koji su tokom prethodnih šest mjeseci povećali plate radnicima moći da traže podsticaj, odnosno vraćanje dijela doprinosa.\nZakon o podsticajima u privredi RS donesen je kako bi se podstakao privredni ambijent i rast plata u Srpskoj i propisuje da će firme koje povećaju plate radnicima imati pravo na podsticaj, odnosno povrat do 70 odsto od plaćenih doprinosa na povećanje plate.\nPortal CAPITAL objavio je da Vlada Srpske krši Zakon o podsticajima jer nije donijela neophodne podzakonske akte za sprovođenje tog Zakona iako je Narodna skupština RS zakonski obavezala da to uradi do 1. oktobra.\nNakon toga ministar privrede i preduzetništva donosi Pravilnik o postupku dodjele podsticaja za povećanje plate radnika.\nPravilnikom se propisuju način podnošenja zahtjeva za podsticaj za povećanje plate radnika, kao i druga pitanja od značaja za dobijanje podsticaja.\nFirme ne mogu biti dobiti podsticaj za radnike za koje ostvaruju pravo na povrat dijela ili svih plaćenih doprinosa na osnovu zakona kojim se uređuje zapošljavanje invalida, kao i na osnovu drugih posebnih propisa i dokumenata.\nPravilnikom, koji je stupio na snagu, je uređena i situacija kada radnik promijeni prebivalište, kao i način na koji firme podnose zahtjeve za podsticaj.\nPravilnik propisuje da pravo na podsticaj za povećanje plate radnika imaju privredni subjekti koji su registrovani zaključno sa martom 2019. godine.\n„Privredni subjekt ima pravo na podsticaj za radnike koji su bez prekida prijavljeni u Jedinstveni sistem registracije, kontrole i naplate doprinosa najkasnije od marta 2019. godine, te do određenog mjeseca u obračunskom periodu za koji se podnosi zahtjev za podsticaj“, navedeno je u Pravilniku.\nPosebni uslov u vezi sa višim iznosom plate podrazumijeva da je radniku od momenta povećanja plate isplaćena viša plata za jedan ili više mjeseci obračunskog perioda u odnosu na početni iznos plate.\n„Ako radniku prestane radni odnos, privredni subjekt ima pravo na podsticaj za mjesece obračunskog perioda u kojima je taj radnik bio u radnom odnosu i u kojima je isplaćena viša plata u odnosu na početni iznos plate“, definisano je.\nŠTA PRAVILNIK PROPISUJE POGLEDAJTE U NASTAVKU:\nPRAVILNIK SA PRATEĆIM OBRASCEM DOSTUPAN JE OVDJE.\nTagovi: pravilnik o podsticajimavjekoslav petričević


Poetski konkurs u slavu ćirilice - Kultura - Dnevni list Danas\nPočetna » Kultura » Poetski konkurs u slavu ćirilice\nTakmičenje pesnika u Petrovcu na Mlavi\nPoetski konkurs u slavu ćirilice\nM. V.27.03.2019. 11:01\nPesnički konkurs „Ćirilica – ogledalo srpske duše“ raspisan je 11. put, a ovogodišnja tema biće „Žena“:,,Nežna kao lahor, prozračna ko pena, sestra, majka, supružnica – jednostavno Žena!“.\nAutori treba da pošalju, pod šifrom, jednu do sada neobjavljenu pesmu u tri primerka, sa razrešenjem šifre, kraćom biografijom, adresom stanovanja i brojem telefona u posebnoj koverti. Pesma treba otkucati štampanim slovima ćirilice, najviše 28 redova, veličina fonta 12. Radove slati na adresu: Rade M. Obradović, 12310 Veliki Popovac, sa naznakom: Za književni konkurs ,,Ćirilica – ogledalo srške duše“.\nOsim poštom, neophodno je i elektronski da se pošalje materijal za konkurs u vidu dva dokumenta: pesmu potpisanu šifrom i razrešenje šifre na imejl bibliotekapetrovac@gmail.com najkasnije do 1. maja. Stručni žiri će nagraditi tri najbolje pesme, a sve pesme koje budu ispunjavale uslove konkursa biće odštampan u „Zborniku“, koji će biti predstavljen na završnoj manifestaciji konkursa ,,Ćirilica ogledalo srpske duše“, čiji će datum održavanja biti blagovremeno objavljen.\nOvogodišnji poetski konkurs raspisali su opština Petrovac na Mlavi, MZ Veliki Popovac, Crkvena opština, Narodna biblioteka ,,Đura Jakšić“ i Vukova zadužbina Beograd – ogranak Veliki Popovac.\nĆirilicakonkurs za pesnikePetrovac na MlaviPetrovac na Mlavi


Nedovoljno brige o kvalitetu nege porodilja tokom pandemije | 013 info\n021.rs/FoNet\tUto, 18/01/2022 - 17:19\nSrbija je tokom pandemije nedovoljno brinula o kvalitetu nege porodilja i novorođenčadi. Zbog toga odmah treba početi primenu standarda koje je propisala Svetska zdravstvena organizacija, što je pitanje od nacionalnog interesa, saopštio je danas Centar za mame.\nRezultati istraživanja "Porođaj tokom pandemije", pokazali su da ženama tokom trudova u 68,2 odsto slučajeva nije bila omogućena sloboda kretanja.\nIstovremeno, njih 46,2 odsto nije dobilo lekove za ublažavanje bolova, dok 69,9 odsto ispitanica prijavljuje da im nije bio omogućen podoj bebe odmah posle porođaja.\nKako se napominje u saopštenju, ženama u Srbiji se krše i zakonska prava, pa kod njih 69,2 odsto, kod vaginalnog porođaja, nije tražen pristanak za upotrebu instrumenata poput forcepsa i vakuuma. Ženama u Srbiji prilikom porođaja nije bio dostupan ni odgovarajući smeštaj, pokazalo je istraživanje u kojem se navodi da se čak 70,5 odsto njih požalilo na neadekvatnu organizaciju soba za porođaje, a 72,4 odsto na neadekvatnu organizaciju bolničke sobe.\nPorodilje se žale i na nedostatak bar jednog funkcionalnog i lako dostupnog lavaboa za pranje ruku, sa sapunom i vodom u sobi ili blizu nje, dok je na neadekvatno očišćena, opremljena i pozicionirana kupatila ukazalo 48,7 odsto anketiranih žena.\nDirektorka Centra za mame Jovana Ružičić rekla je da je zdravstvenom sistemu svake zemlje bilo potrebno izvesno vreme da se adaptira na promene koje je donela pandemija, od kreiranja novog načina funkcionisanja, do toga da su postojeći resursi nedovoljni da zadovolje povećane potrebe.\nOna navodi primer anesteziologa koji su delom bili nedostupni za davanje epiduralne anestezije zato što je mnogo njih prebačeno u kovid bolnice, gde je potreba za njima bila prioritetna.\n"U Srbiji je, međutim, tretman porodilja višedecenijski problem", ukazala je Ružičić, navodeći da je izveštaj iz 2015. godine takođe pokazao loše uslove za porodilje u zdravstvenom sistemu Srbije.\nPrema njenim rečima, neophodno je hitno primeniti standarde nege porodilja i novorođenčadi koje je propisala Svetska zdravstvena organizacija.\nTo je sada pitanje od nacionalnog interesa i mora biti deo budućih pronatalitetnih inicijativa za ovu i sve buduće vlade, zaključila je Ružičić.\ntrudnice porodjaj uslovi koronavirus pandemija


Darmanović: Crna Gora je značajno odmakla u pregovaračkom procesu sa EU - Vijesti.me\n"PRISTUPANJE NATO DOPRINOS BEZBJEDNOSNOM OKVIRU"\nSijarto i Darmanović\nFoto: Ministarstvo vanjskih poslova Autor: Mina\nCrna Gora je značajno odmakla u pregovaračkom procesu sa Evropskom unijom (EU), a pristupanjem NATO-u će doprinijeti nacionalnom i regionalnom bezbjedonosnom okviru, ocijenio je ministar vanjskih poslova Crne Gore Srđan Darmanović.\nOn je danas učestvovao na 127. sjednici Komiteta ministara Savjeta Evrope koja je održana u Nikoziji.\nDarmanović je, kako je saopšteno iz Ministarstva vanjskih poslova, tokom izlaganja podsjetio da se ove godine obilježava deset godina članstva Crne Gore u Savjetu Evrope (SE).\nOn je kazao da će Crna Gora nastojati da doprinese daljoj afirmaciji SE, kao odgovoran i konstruktivan član.\nDarmanović je rekao da regionalna stabilnost Zapadnog Balkana umnogome zavisi od nacionalnih opredjeljenja ka daljem razvoju i nastavku procesa proširenja EU.\nŠef crnogorske diplomatije je, tokom svog izlaganja, izrazio podršku naporima generalnog sekretara SE Torbjorna Jaglanda u cilju pronalaženja i zaštite prava djece migranata u Evropi kako bi im se obezbijedila mirnija i prosperitetnija budućnost.\nGovoreći na temu borbe protiv terorizma, Darmanović je ponovio da će Crna Gora nastaviti da podržava sve napore za zaštitu i prevenciju terorizma u svim njegovim oblicima u Evropi, kao i na globalnoj sceni, poštujući ljudska prava i vladavinu prava.\n„Moramo da se borimo da izvore terorizma sasječemo u korjenu kroz zaustavljanje radikalizacije koja vodi ka terorizmu, kroz borbu protiv nasilnog ekstremizma, kao i kroz spriječavanje aktivnosti stranih boraca terorista“, naveo je Darmanović.\nDarmanović je, na marginama sastanka Komiteta ministara SE, imao bilateralni sastanak sa ministrom vanjskih poslova i trgovine Mađarske Peterom Sijartom.\nOvo je onaj glupson koga je novinar Al Jazire ispreskakao kao malo dijete.\n"NIJEDNA ZEMLJA NIJE TAKO DUGO ČEKALA NA ZATVARANJE POGLAVLJA"


"Karamele" spašavaju Inter, promašaj "Meace" se vraća na Ostrvo? - Sportske.net\n"Karamele" spašavaju Inter, promašaj "Meace" se vraća na Ostrvo?\nPortugalac nije uspeo da opravda svoju veliku cenu pri dolasku.\nNovi trener na pragu, ovo će biti postava Intera u narednoj sezoni!Ovo je najverovatniji ishod italijanske trke za LŠ, bez obzira na sve, videćemo "bejbi" Milan!Deki među legendama, Stanković uveden u Kuću slavnihSerija A - Inter bez greške na Meaci, pali "Leteći magarci", Liga šampiona sve bliža!Vanda otkrila, Ikardi i Ronaldo možda zajedno u timu!\nKlub iz Milana je itekako investirao u novopečenog prvaka Evrope Žoao Marija, Portugalac je stigao iz redova Sportinga za sumu od 45 miliona evra, što za italijanske klubove jeste ozbiljna cifra.\nMeđutim, vezni igrač se nije najbolje snašao u dresu "Neroazura", već januara 2018. su ga poslali na pozajmicu u Premijer ligu gde je nastupao tu polusezonu za tim Vest Hema.\nOve sezone igra za Intera, ali je na 22 odigrane utakmice zabeležio tek jedan gol i tri asistencije, sinoć je pobedu protiv Kjeva odgledao sa klupe.\nIzlaz Portugalcu može biti u interesovanju Evertona. Tim sa "Gudisona" po kraju sezone napušta Andre Gomeš, Portuglac se vraća u Barselonu mada je još uvek neizvesno da li će tamo i ostati.\n"Karamele" žele jednog Portugalca da zamene drugim, po pisanju Kalčomerkata spremni su da otvore licitaciju ponudom od 18 miliona evra, što bi za Inter predstavljalo veliki gubitak uzimajući u obzir koliko su uložili u Maria.\nOstaje da se vidi kako će klub sa "Meace" odgovoriti, prema nekim izvorima Konte ga ne vidi u svojim planovima.


Odbojkaši Crvene zvezde osvojili su desetu titulu prvaka države, pošto su u finalu plej-ofa Superlige sa 3:1 u pobedama savladali Vojvodinu, koju su u Novom Sadu u četvrtom meču dobili sa 3:1, po setovima 22:25, 25:14, 25:20 i 25:20, posle 108 minuta igre.\nU izuzetno zanimljivoj utakmici, Voša je je odlično startovala iako lišena pomoći Dejana Radića zbog povrede leđa, ali su beogradski crveno-beli odgovorili izvanrednom igrom u drugom setu, zatim su rivali, u trećem i četvrtom setu, prikazali izjednačenu igru, u kojoj su završnice pripale Zvezdi.\nGoran Ćato, predsednik predsedništva UOKPL, predao je kapitenu Zvezde Dušanu Petkoviću pehar namenjen prvaku Srbije.\nSvetlana Smiljanić, član Izvršnog odbora Kompanije Viner Štediše osiguranje, predala je takođe kapitenu prvaka ček na 1.160.000 dinara, nagradu pobedniku Superlige.\nZoran Avramović, direktor marketinga OSS, uručio je Veljku Petkoviću, kapitenu Vojvodine, pehar namenjen finalisti plej-ofa.\nSvetlana Smiljanić, član Izvršnog odbora Kompanije Viner Štediše osiguranje, i Čedomir Nedeljković, komesar takmičenja UOKPL, predali su zlatne medalje odbojkašima Crvene zvezde, dok su viceprvacima srebrne medalje uručili prof. dr Aca Marković, predsednik Skupštine OK Crvena zvezda, i Nikola Salatić, direktor OK Vojvodina.


Novi vozni red 'Železnica Srbije'\nIzvor: Blic, 30.Jul.2007, 12:00\nNovi vozni red "Železnica Srbije"\nPreduzeće "Železnice Srbije" najavilo je da će u avgustu, zbog poboljšanja eikasnosti i bolje organizacije prevoza, ukinuti pojedine vozne linije.\nKako je saopšteno, voz na relaciji Beograd-Niš-Beograd, koji iz glavnog grada kreće u 16.50 sati, a iz Niša se vraća u 6.35 sati, neće saobraćati od danas do 31. avgusta.\n"Železnice Srbije" objašnjavaju da su vozovi na pojedinim pružnim relacijama ukinuti radi "efikasnije i racionalnije organizacije prevoza". Tom racionalizacijom >> Pročitaj celu vest na sajtu Blic << ukuniti su i vozovi koji iz Požege za Čačak polaze u 7.00 i 13.00, a u povratku iz Čačka u 8.00, 11.50, 13.55 i 21.55 sati.\nTokom agvusta, takođe, neće saobraćati kompozicija koja iz Užica po redu vožnje kreće za Požegu u 10.14, kao i voz na relaciji Užice-Čačak sa polaskom u 18.15 sati. Na relaciji Čačak-Kraljevo-Čačak neće voziti kompozicija koja iz Čačka za Kraljevo kreće u 20.14, a u povratku iz Kraljeva u 21.08 sati.\nU sistemu gradske železnice "Beovoz", od 30. jula do 31. avgusta, zbog školskog raspusta i perioda godišnjih odmora, broj polazaka je tokom dnaa smanjen za 23, a o svim izmenama u gradskom železničkom saobraćaju putnici se mogu informisati u stanicama "Beovoza", navedeno je u saopštenju.\nIzmene na pruzi Beograd-Subotica\nPreduzeće "Železnice Srbije" najavilo je danas da će 1. avgusta privremeno biti promenjena relacija vožnje pojedinih putničkih vozova na magistralnoj pruzi Beograd-Subotica.\nU saopštenju se navodi da će promena relacija biti izvršena zbog radova na deonici između stanica Vrbas i Lovćenac, i da će trajati od 10.20 do 14.20 sati. Tako će brzi voz, koji iz Beograda polazi u 10.05 sati za Suboticu, saobraćati samo do Vrbasa, a izostati na relaciji Vrbas-Subotica. U povratku, kompozicija koja iz Subotice za glavni grad kreće u 13.53 sati, saobraćaće od Vrbasa do Beograda, sa polaskom u 15.03 sati.\nLokalni putnički voz koji iz Subotice za glavni grad polazi u 10.39 sati, saobraćaće na relaciji Subotica-Lovćenac i Vrbas-Beograd, a izostati na deonici od stanice Lovćenac do Vrbasa.\nKompozicija koja iz Novog Sada za Suboticu polazi u 10.20 sati saobraćaće samo od Novog Sada do Vrbasa i od Lovćenca do Subotice, a izostati na relaciji Vrbas-Lovćenac, navedeno je u saopštenju.\nDan pre: 29.Jul.2007\nDan posle: 31.Jul.2007


Delegacija Vlade KS u posjeti JU "Dom zdravlja KS" - Klix.ba\n21.2.2008. u 18:06\nPremijer Kantona Sarajevo Samir Silajdžić, ministar zdravstva Mustafa Cuplov i direktor Zavoda za javno zdravstvo KS Mahmut Đapo posjetili su danas JU "Dom zdravlja KS" u Vrazovoj, kako bi se na licu mjesta upoznali sa problemima unutar funkcionisanja ove vrlo značajne institucije primarne zdravstvene zaštite.\nPrema riječima direktora Slobodana Trninića, ali i riječima pacijenata sa kojima je delegacija Kantona neformalno razgovarala, jedan od najvećih i dugoročnih problema je čekanje na pretrage i nedostatak specijalista za radiologiju, za koje je u prošloj godini ova institucija bezuspješno dva puta objavljivala konkurs.\nDelegacija je obišla i punktove na kojima je dio opreme obnovljen u toku prošle godine sredstvima budžeta KS.\nS ciljem rješavanja ovih problema ministar Cuplov ranije je održao sastanak i sa direkorima JU Opća bolnica «Prim dr Abdulah Nakaš», Klinički centar Univerziteta u Sarajevu i "Dom zdravlja KS".\n"Dogovorili smo se da KCUS od 3. marta u terminu od 14 do 20 sati otvori svoju radiologiju za pacijene Kantona Sarajevo, koji će moći koristiti njihove kapacitete sa kvalitetnom i savremenom opremom i na taj način premostimo ovaj problem i objektivno smanjimo nezadovoljstvo pacijenata“, rekao je ministar Cuplov.\nOsim ovoga, dogovoreno je da se s ciljem prevazilaženja ovih problema u skorije vrijeme organizira i škola ultrazvuka u KCUS. Školu će, prema riječima ministra Cuplova, pohađati dio specijalista iz primarne zdravstvene zaštite, koji će po završetku intenzivnog kursa svojim angažmanom u ovim disciplinama omogućiti da se dužina čekanja na preglede smanji, saopšteno je iz press službe Kantona Sarajevo.


Očekivana ostavka šefa kabineta Bele kuće\nRam Emanuel, bivši šef kabineta predsednika Obame poznat je po brojnim agresivnim ispadima, ali i političkim uspesima\nAmerički predsednik Barak Obama danas je ispratio jednog od svojih najbližih saradnika, šefa kabineta Rama Emanuela, poznatog po svom temperamentu i često agresivnim ispadima u Beloj kući. I predsednik Obama i Emanuel dali su emotivne izjave novinarima, u isto vreme žaleći što više neće saradjivati, ali i sa optimizmom zbog mogućeg novog angažmana bivšeg kongresmena, koji želi da se kandiduje za gradonačelnika svog rodnog Čikaga.\nPred prepunom salom kolega u istočnom krilu Bele kuće, predsednik Obama je posle nekoliko dana spekulacija, danas zvanično objavio da je njegov saradnik, šef kabineta u Beloj kući, Ram Emanuel podneo ostavku kako bi se kandidovao za gradonačelnika Čikaga.\n"Ovo je i gorak i sladak dan u Beloj kući. S jedne strane svi smo uzbuđeni zbog Rama koji je prihvatio izazov za koji je visoko kvalifikovan. Ali u isto vreme gubimo neuporedivog vodju kabineta koji će nam mnogo nedostajati“, rekao je Obama.\nPredsednik je takodje pomenuo značajna dostignuća Rama Emanuela kao što su sprovodjenje kroz Kongres Obaminog plana za privredni podsticaj, kao i za reformu sistema zdravstvene zaštite i finansijskih regulativa\n"Potrebno je reći da ne bismo postigli ono što smo postigli bez Ramovog vodjstva“, istakao je predsednik SAD.\nTople reči predsednika Obame, emotivno su pogodile Rama Emanuela koji je sa predsednikom bio od prvog dana u Beloj kući.\n"Hvala na prijateljstvu, veri i šansi da služim vama i zemlji u ovim bitnim vremenima“, rekao je Ram Emanuel.\nPredsednik je takodje objavio da će Piter Raus, njegov visoki savetnik koji mu je pomogao u kreiranju predizborne kampanje, privremeno preuzeti dužnost šefa kabineta.\nS obzirom da su srednjoročni kongresni izbori za samo nekoliko nedelja, očekuje se da će se još mnogo pričati o budućoj stalnoj poziciji Obaminog šefa kabineta.


KATALOG – ETNO KAMP\nPočeci Adria Mobil, jednog od vodećih evropskih proizvođača prikolica i kampera, datiraju iz 1965. godine kada je u Novom mestu proizvedena prva prikolica – Adria 375. Ključni faktori uspeha Adria Mobil su znanje i iskustvu u oblasti razvoja, proizvodnje i marketinga prikolica i kampera.\nCarthago Reisemobilbau kompanija osnovana je 1979. godine od strane Karl-Heinz Schuler. Kompanijom upravlja vlasnik, zaposleno je oko 1400 ljudi i u pitanju je jedna od vodećih evropskih proizvodnih kompanija. Godine 2013. Kompanija je prebačena u Carthago – city, novo sedište, u Upper Swabian Aulendor sa najsavremenijom proizvodnjom kampera u Evropi.\nSun Living kamperi i vanovi su dizajnirani i proizvedeni od strane Adria Mobil, jednog od vodećih evropskih proizvođača ove vrste vozila od 1965. godine. Više od 50 godina iskustva primenjeno je prilikom proizvodnje svakog Sun Living vozila. Više od 580.000 vozila proizedenih u Adria Mobil svedoče o snazi njihovog iskustva!


Advokati podnose krivičnu prijavu protiv ministra pravde FBiH i prijete blokadom – Top Portal\npetak 28 februara 2020 / 3:29\nAdvokati podnose krivičnu prijavu protiv ministra pravde FBiH i prijete blokadom\nAdvokatska komora Federacije razmišlja o podnošenju krivične prijave protiv ministra pravde Federacije Mate Jozića zbog zlouporabe položaja i ovlaštenja, jer još jednom u nizu pokušava oštetiti i narušiti advokatsku profesiju u Federaciji BiH.\nPotvrdio je ovo predsjednik Advokatske komore Federacije Nikica Gržić koji ističe da je ministar Jozić predlaganjem Zakona o advokatstvu prekršio sve ranije dogovore Advokatske komore i Vlade Federacije.\nVlada Federacije u četvrtak je usvojila Prijedlog zakona o advokatstvu kojim se predviđa da Ministarstvo pravde Federacije BiH određuje tarifu o naknadama i nagradama za rad advokata.\nAdvokatska komora stava je da se ovim prijedlogom zakona narušava nezavisnost advokatstva i da ovakva praksa nije postojala zadnjih 130 godina u BiH, bez obzira na sistem uređenja.\nAdvokati navode da su neutemeljene tvrdnje Ministarstva kako žele zakon u ovoj oblasti uskladiti po uzoru na zemlje u regiji, te podsjećaju da ministar Jozić već tri godine neće da pusti u proceduru zakon koji je usklađen sa svim evropskim standardima. Iz toga razloga održan je i sastanak sa premijerom federacije Fadilom Novalićem. “Imali smo 2018. godine sastanak sa ministrom i premijerom Novalićem i tada smo imali dogovoren i usuglašen tekst Zakona o advokatsvu da bi ministar Jozić u parlamentarnu proceduru poslao drugi tekst zakona koji je u mnogome bio različit od usaglašenog“, objašnjava Gržić.\nDodaje da zakon koji je ministar poslao u proceduru nije usaglašen ni sa Advokatskom komorom ni sa evropskim standardima. “U Jozićevom zakonu ubačene su izmjene na ekavici koje je jednostavno prekopirao iz srbijanskog zakona koji je u proceduri i koji nije usklađen s evropskim standardima“, objašnjava Gržić.\nIstiče da je najveći problem u tome što ministar želi da u potpunosti obezvrijedi i podcijeni rad Advokatske komore i da samim tim oslabi samostalnost i nezavisnost advokatske struke da bi politika preuzela u potpunosti struku. Advokatska komora će početkom naredne sedmice održati sjednicu upravnog odbora i donijeti odluke o narednim koracima. Vjerujem da će sjednica upravnog odbora biti teška ali da ćemo donijeti odluke koje će imati za cilj da zaštite svakog našeg člana a samim tim osiguramo za svakog građanina fer i poštenu pravnu zaštitu“, ističe Gržić.\nIz Advokatse komore upozoravaju da ministar zaboravlja da u Federaciji ima 1200 advokata i da postoji mogućnost da će se obustaviti odbrane po službenoj dužnosti, što će dovesti do blokade pravosudnog sistema. “Ukoliko to bude jedini način da Vlada FBiH uoči šta radi ministar pravde, federalna advokatska komora neće se libiti da učini i to u zaštiti advokatstva, poručuju iz Advokatske komore.\nDosadašnja praksa bila je da Advokatska komora usvoji tarifu i pošalje na odobravanje Ministarstvu pravde. Novim prijedlogom ministar bi da sam i predlaže i odobrava tarifu, dok advokati poručuju da to neće dopustiti.\nNi 29 godina nakon rata nije se htio predati


Bez napretka u pregovorima sa Iranom\nVisoka predstavnica Evropske unije Ketrin Ešton i glavni iranski pregovorač Said Džalili\nSvetske sile i Iran, posle prvog dana razgovora u Kazahstanu, nisu uspeli da približe stavove o nuklearnom programu Teherana.\nRazgovori predstavnika šest svetskih sila i Irana o pronalaženju rešenja za kontroverzni nuklearni program Teherana naišli su na poteškoće već prvog dana dvodnevnih sastanaka, koji su počeli jutros u Almatiju u Kazahstanu. Neimenovani zapadni diplomata je rekao da Iran nije pružio jasan odgovor na ponudu šest zemalja, koja je izneta tokom prethodnih razgovora u februaru.\nPregovori o iranskom nuklearnom programu biće nastavljeni sutra u Almatiju u Kazahstanu, saopštio je zamenik iranskog posrednika u razgovorima, Ali Bageri. Na sastanku će biti najviše repči o konkretnih predlozima Teherana i kako će na to odgovoriti predstavnici šest zemalja.\n“Glavni predstavnik iranske delegacije je na današnjem sastanku izneo predloge Teherana u sklopu predloga iz Moskve. Tu su izneti specifični koraci za početak i zaključak razgovora i kojim putem bi trebalo ići kako bi se stiglo od polazne do završne tačke”.\nSvetske sile i Iran, međutim posle prvog dana razgovora nisu uspeli da približe stavove o nuklearnom programu Teherana. Tokom razgovora čiji je cilj da se ublaže tenzije koje bi mogle da izmaknu kontroli i dovedu do rata, šest zemalja – Sjedinjene Države, Rusija, Kina, Francuska, Velika Britanija i Nemačka – očekivale su od Irana konkretan odgovor na njihovu ponudu iznetu tokom prethodnih pregovora u kojoj se od Teherana traži da obustavi svoj nuklearni program.\n“Izneli smo veoma jasnu i sažetu ponudu o merama za jačanje poverenja u pokušaju da otklonimo zabrinutosti u vezi sa prirodom iranskog nuklearnog programa”, saopštila je visoka predstavnica Evropske unije Ketrin Ešton.\nČlanovi iranske delegacije kažu da su oni izneli svoj “precizan” predlog, međutim neimenovani zapadni diplomata kaže da taj dokument ne sadrži jasan odgovor na inicijativu svetskih sila.\nMeđunarodna zajednica zahteva od Irana da u velikoj meri ograniči proizvodnju obogaćenog uranijuma i obustavi rad nuklearnog postrojenja u zamenu za dozvolu za izvoz određenih proizvoda koji su sada pod sankcijama. Iran i dalje insistira da njegov nuklearni program ima isključivo mirnodopsku namenu.


Sa konferencije "Makedonija na putu ka punopravnom članstvu u NATO", 30. avgust 2017\nU Skoplju su podeljena mišljenja o mogućnosti da Makedonija napreduje na putu ka NATO članstvu do ljetnog samita Alijanse, a da se spor oko imena s Grčkom rešava u fazama. Grčki mediji takođe su pisali o takvoj opciji ovih dana.\nNajverovatnije postoje signali iz uticajnih država NATO-a da se nešto može dogoditi po pitanju prijema Makedonije u Alijansu do narednog samita u julu, smatraju analitičari.\nBaily: Realna šansa za Makedoniju da se priključi NATO-u\nIsmet Ramadani iz Evroatlanskog saveta Makedonije ovo povezuje, između ostalog, i sa povećanim ruskim interesom na Balkanu, ali i u nekim drugim evropskim zemljama.\n"Može se očekivati neka politička odluka, koja se uobičajeno donosi na nivou ministara spoljnih poslova zemalja članica NATO-a, na sastanku pre samita. Moglo bi se, dakle, desiti da nađu neku formulaciju i da Makedonija ipak dobije poziv za članstvo u NATO", smatra Ramadani.\nIstovremeno, grčki mediji objavljuju analize o mogućem etapnom rešavanju spora o imenu, čime bi se praktično dozvolilo Makedoniji da uđe u NATO na samitu u julu, a naon toga nastavili pregovori o kompletnom rešavanju problema. Nekoliko medija, pozivajući se na nezvanične informacije, pišu da bi pregovori mogli rezultirati kompromisom o prijemu u NATO, odnosno "nadgradnjom" statusa Makedonije na samitu i obećanjem o punopravnom članstvu kada se promeni Ustav.\nAmbasador Rusije: Makedonija u NATO može biti naša meta\nOvakve opcije su u suprotnosti sa onim što je rekao generalni sekretar NATO-a Jens Stoltenberg za vreme posete Skoplju u januaru. On je tada istakao da nema plana B o priključenju Makedonije Alijansi, osim rešenja pitanja o imenu.\nJens Stoltenberg prilikom posete Skoplju u januaru ove godine\nVladimir Božinovski iz Instituta za politička istraživanja je skeptičan po pitanju mogućeg napretka Makedonije na NATO putu bez konačnog dogovora o imenu.\n"Ako postoji dogovor kojim bi se zatvorilo pitanje o imenu, a u kome bi bilo navedeno da se određene odredbe trebaju sprovesti u nekom vremenskom periodu, onda bi moglo. Ali ako nema konačnog dogovora, onda ne verujem da možemo očekivati bilo kakvo deblokiranje od strane Grčke", kaže Božinovski.\nOvih dana ohrabrujuće poruke stigle su i od stranih diplomata. Američki ambasador u Skoplju Džes Bejli rekao je da postoji realna mogućnost da Makedonija ubrzo postane članica Alijanse. Njegov kolega, britanski ambasador Charls Garet na Tviteru je napisao da jedva čeka dan kada će poželeti dobrodošlicu Makedoniji u Alijansi.\nPrema najavama, grčki ministar spoljnih poslova Nikos Kodžijas bi 12. aprila trebalo da poseti Makedoniju. U slučaju da dođe do većeg napretka u pregovorima, moguć je i skori sastanak premijera Makedonije i Grčke Zorana Zaeva i Aleksisa Ciprasa.\nAmbasador Rusije: Makedonije u NATO može biti naša meta


15-05-2020 11:30 Srbija Politika Video\nPredsednik tzv. Kosova Hašim Tači rekao je da će dijalog između Beograda i Prištine pod vođstvom ambasadora Ričarda Grenela rezultirati uzajamnim priznanjem.\nTači je dodao da u potpunosti veruje administraciji predsednika Donalda Trampa i da će dijalog zagarantovan od SAD omogućiti priznanje tzv. Kosova od strane Srbije.\n"Dijalog koji će voditi Grenel i administracija predsednika Trampa završiće konačnim sporazumom sa Srbijom koji će rezultirati međusobnim priznanjem, a potom će uslediti demarkacija granice sa Srbijom", rekao je Tači za TV Siri.\nTači je izrazio uverenje da će “dijalog koji vode SAD rezultirati međusobnim priznanjem što će potom omogućiti članstvo dve zemlje u Evropskoj uniji”.\nTači: U Beloj kući imao sam zvaničan sastanak sa Vučićem\nHašim Tači je izjavio i da je sastanak sa predsednikom Srbije Aleksandrom Vučićem u Beloj kući bio zvaničan sastanak.\nTači je istakao da ne zna da li je aktuelni premijer Aljbin Kurti bio pozvan da učestvuje na tom sastanku.\n"Bio je to institucionalni sastanak i bio je transparentan, na kome se razgovaralo o nastavku dijaloga pod vođstvom SAD. Ne znam da li je gospodin Kurti pozvan u Belu kuću", istakao je on.\nPrema njegovim rečima, nije on taj koji bi odbio sastanke u SAD.\n"To bi bio udarac za tzv. državu Kosovo. Ne osećam se inferiorno. Mogu da sretnem bilo koga, bilo gde. Već 20 godina pobedili smo protiv Srbije, čak i u Rambujeu. Ne znam da li je gospodin Kurti pozvan, posebno posle napada na SAD", ocenio je Tači.\nPročitajte OVDE zašto DS ne želi Borisa Tadića za predsednika stranke.


Kompanija „Candy Rush“ saopštila je da je preuzela preduzeće DUNJA, koje u svom sastavu poseduje fabriku konditorskih proizvoda SIMKA u Vranju.\nOva odluka je bazirana na strateškom planu unapređenja svojih kapaciteta i poslovnih performansi kompanije „Candy Rush“, koja posluje u okviru grupacije okupljene oko matične firme „Rim Group“ Beograd, u kojoj se, od pre dve godine, nalazi i Hemijska industrija „Nevena“ u Leskovcu.\n„Candy Rush“ je jedna od vodećih domaćih kompanija koja se bavi proizvodnjom konditorskih proizvoda i koja ima svoje proizvodne pogone u Šapcu.\nKupovinom ove fabrike, kompanija planira da nastavi proizvodnju i zadrži popularan brend SIMKA, koji je jedan od sinonima za čokoladu i konditorske proizvode u Srbiji.\nU toku je izrada biznis plana i studije izvodljivosti, posle čega će se znati da li će se proizvodnja nastaviti u fabrici u Vranju ili eventualno preseliti u Šabac.\nTokom procesa ponovnog pokretanja proizvodnje, koji bi trebalo da bude okončan do kraja ove godine, svaki korak će biti pažljivo planiran, kako bi se proizvodi pod brendom SIMKA, što pre našli na tržištu Srbije i okolnih zemalja.


Ranije se aeromodelarstvo smatralo aktivnošću kojom se prvenstveno bavi mlađi deo populacije, međutim danas se aeromodelarstvom bave od najmlađih do vrlo starih osoba, svih stručnih sprema i zanimanja.\nAviomodeli su umanjena kopija pravog aviona, međutim pravilniji izraz za većinu avio-modela bio bi "minijaturni avion". Kad se govori o aeromodelarstvu, ljudi koji nisu upoznati s njegovim osnovama često uopše ne razumeju o čemu je reč. Jedna od bitnih odrednica aeromodelarstva jeste da je uvek reč o letećim modelima, a ne maketama (iako se rade i leteće makete). Takođe treba razlikovati aviomodelarstvo u kojem se modeli izrađuju "za dušu" modelara koji uživa u njihovoj izradi i letu i takmičarsko/sportsko modelarstvo u kojima se aeromodelari sa svojim modelima takmiče u različitim kategorijama odnosno klasama.\nTreba pomenuti i to da neki još uvek nisu načisto da li je vazduhoplovstvo sport, ali poznavanjem činjenice da je FAI (Međunarodna vazduhoplovna federacija) priznat od Međunarodnog olimpijskog komiteta kao i da su tri vazduhoplovna sporta uvrštena u olimpijske sportove, stvari postaju jasne…\nAero klub Sremska Mitrovica Grad: Sremska MitrovicaAdresa: Zmaj Jovina 2aWeb: www.aksmitrovica.rs


Parović: Znam da ne mogu da pobedim – NovostiDana.rs\nParović: Znam da ne mogu da pobedim\nKandidat za predsednika Srbije Miroslav Parović izjavio je večeras da je siguran da ne može da pobedi na predsedničkim izborima 2. aprila i naveo da se kandidovao da bi promovisao drugačije vrednosti.\n„Ja sam siguran da ne mogu da pobedim. Kandidovao sam se sa idejom da promovišem vrednosti koje su drugačije i da narodu pokažem da je moguća alternativa i da je moguće da se svet menja“, rekao je Parović na predstavljanju predsedničkih kandidata na RTS-u.\nOn je kazao da je pobedio time što ima priliku da na RTS-u priča o drugačijoj Srbiji i pokaže da „nije politika bauk već paprika i ajvar“.\nParović je biračima uputio poruku da jako dobro razmisle 2. aprila i ne bacaju svoj glas na one koje su 20 godina vidjali na političkoj sceni već da daju šansu novim ljudima.\nNa pitanje koga će podržati u drugom krugu predsedničkih izbora ako ih bude, on je kazao da se „ne treba izuvati pre potopa“ i da će o tome tek kada se završi prvi krug.\nParović je kazao da se zalaže za to da Srbija bude i politički i vojno neutralna i da treba da saradjuje sa onima od kojih može da ima koristi.\nUpitan o odnosu prema nacionalnim manjinama, Parović je rekao da se Srbija dobro odnosi prema njima i da tome ne treba niko da je uči.\nZa LGBT populaciju je rekao da treba da ima sva prava sem prava na brak i usvajanje dece.\n„Decu mogu da dobiju samo muškarac i žena, ali ne žena i žena ili muškarac i muškarac“, rekao je Parović.


Годфри и амбасадори Квинте: Задивљујући успех Србије у имунизацији\nHomePolitikaGodfri i ambasadori Kvinte: Zadivljujući uspeh Srbije u imunizaciji\nAmbasador SAD u Srbiji Entoni Godfri izjavio je danas da su on i ambasadori zemalja Kvinte na sastanku sa premijerkom Anom Brnabić iskazali poštovanje za „zadivljujući uspeh Srbije“ u sprovođenju masovne imunizacije stanovništva na Kovid-19.\nOn je na svom Fejsbuku napisao da cene što redovno imaju priliku za otvoreni dijalog sa Vladom Srbije o ovim važnim temama i dodao da je pomoć Srbiji da napreduje ka svom cilju EU integracija u središtu lokalne politike SAD-a.\nKako je naveo, Brnabić ih je informisala o naporima Srbije da napreduje u reformama u okviru procesa evropskih integracija, sa težištem na problemima u domenu vladavine prava.\n„Ambasadori su izrazili zabrinutost za stanje u medijima i sugerisali vladi da radi na stvaranju klime u kojoj neće biti pretnji novinarima ili liderima organizacija civilnog društva. Složili smo se u pogledu značaja praktičnih koraka i da bi sprovođenje vladine Medijske strategije trebalo da predstavlja dobru osnovu za poboljšanje stanja u medijima u Srbiji“, zaključio je Godfri.\nSvedok: Flojd delovao nadrogirano,ali je mogao da komunicira\nRužić razgovarao sa Patrijarhom Porfirijem o unapređenju nastave veronauke


Kaspersky: Mala preduzeća zanemaruju sajber pretnje koje nastaju kao posledica nemarn\nTema: Kaspersky: Mala preduzeća zanemaruju sajber pretnje koje nastaju kao posledica nemarn\n26.12.2016, 23:40 #1\nKaspersky: Mala preduzeća zanemaruju sajber pretnje koje nastaju kao posledica nemarnosti zaposlenih\nMala preduzeća, koja zapošljavaju do 50 ljudi, znatno manje su zabrinuta za sajber pretnje koje mogu nastati kao posledica nemarnosti zaposlenih, u poređenju sa velikim korporacijama. Samo 36 odsto malih preduzeća brine o nemarnosti svojih zaposlenih dok više od polovine srednjih preduzeća i većih korporacija smatra to ozbiljnom pretnjom, navodi se u godišnjem izveštaju o IT pretnjama koji je kreirala kompanija Kaspersky Lab.\nLoše informisani ili neoprezni zaposleni, čije neadekvatno korišćenje IT resursa može dovesti IT bezbednost kompanije u opasnost, mogu da naprave štetu kompaniji bilo koje veličine. Prema rezultatima istraživanja, ponašanje zaposlenih je među tri najveća bezbednosna izazova sa kojima se suočavaju kompanije širom sveta. Više od polovine (61 odsto) kompanija koje su iskusile neki bezbednosni incident u 2016. godini priznalo je da je neoprezno ponašanje zaposlenih značajno doprinelo tome.\nKao i velike korporacije, mala i srednja preduzeća se suočavaju sa izazovima u pogledu upravljanja IT infrastrukturom koja se konstantno menja: 74 odsto kompanija prijavilo je da se broj mobilnih tlefona koje se koriste u poslovne svrhe povećao u prethodne tri godine, dok je 71 odsto kompanija izjavilo isto to za tablet uređaje. Ova nova poslovna realnost utiče na menadžere i primorava ih da obraćaju više pažnje na IT bezbednost, kao i da kontrolišu potencijalno opasne aktivnosti zaposlenih, čak i u jako malim preduzećima.\n„U malim preduzećima koja nemaju specijalno obučeno IT osoblje, zaposleni su najčešće ti koji moraju da primenjuju sajber bezbednosne mere. Na primer, zaposleni će imati zadatak da instaliraju bezbednosno rešenje za borbu protiv malvera. Ovo predstavlja ozbiljan rizik za preduzeće, budući da nemarnost zaposlenih može veoma lako da utiča ne sve bitne poslovne podatke i informacije, što može prouzrokovati gubitak vremena, novca ili klijenata. Ovakva poslovna okruženja treba da koriste bezbednosna rešenja specijalno kreirana za mala i srednja preduzeća, uz zaštitu koju IT asministrator, koji čak ne mora imati veliko stručno znanje, može nadgledati i održavati sa bilo kog mesta”, izjavio je Vladimir Zapoljanski (Vladimir Zapolyansky), direktor marketinga za mala i srednja preduzeća u kompaniji Kaspersky Lab.\nKompanije mogu da se zaštite pomoću specijalnih bezbednosnih rešenja kreiranih da ispune sve zahteve veoma malih, malih i srednjih preduzeća. Kaspersky Endpoint Security for Business, kao i Kaspersky Small Office Security, pružaju višeslojnu zaštitu od poznatih i nepoznatih pretnji, dok Kaspersky Endpoint Security Cloud, uz jednostavnu konzolu zasnovanu na cloud platformi, vlasnicima kompanija i višem menadžemntu pruža efikasno i intiutivno bezbednosno rešenje, koje ne zahteva angažovanje dodatnih IT stručnjaka.\nVreme je GMT +1. Trenutno je 05:49.


Dom naroda BiH odbio prijedlog Denisa Bećirovića\n23.01.2020 / 11:32 Politika - Sarajevo\nDom naroda Parlamenta BiH odbio je na današnjoj 4. sjednici u Sarajevu podržati principe Prijedloga zakona o dopuni Izbornog zakona BiH, čiji je predlagač delegat Denis Bećirović (SDP BiH).\nUstavnopravna komisija Doma naroda nije prihvatila principe ovog zakona, koji je podrazumijevao zabranu osobama koje su osuđene za krivična djela da budu birane ili imenovane na bilo koju javnu funkciju u BiH.\nOva komisija ranije je konstatovala kako je predloženi zakon usaglašen s Ustavom i pravnim sistemom BiH, ali da joj nisu prihvatljivi njegovi principi. Na današnjoj sjednici ovo negativno Mišljenje komisije podržalo je devet delegata, protiv ih je bilo pet, a jedan suzdržan. Iz FBiH za su glasala četiri, protiv pet, a jedan suzdržan, dok je iz RS-a svih pet delegata bilo za.\nPredsjedavajući Doma naroda Dragan Čović je pojasnio da se prihvatanjem ovog Mišljenja Ustavnopravne komisije predloženi zakon smatra odbijenim.\nPredlagač zakona naveo je kako se radi o izmjenama Izbornog zakona BiH čiji je cilj da se onemogući društvena i svaka druga promocija pravosnažno presuđenih ratnih zločinaca u BiH.\n- Ovaj zakon ima za cilj da zaštiti i međunarodni ugled države BiH, jer je nemouće kretati se prema euroatlantskim integracijama s osobama koje su presuđeni ratni zločinci, a koje obnašaju važne javne izborne ili druge funkcije u BiH. Naš zadatak je da vratimo građanima i narodima u ovoj zemlji povjerenje u institucije BiH - kazao je Bećirović.\nUsvajanjem ovakvog zakona, dodaje, sigurno bismo napravili jedan pozitivan korak u tom pravcu.\n- Mi danas imamo šansu da pošaljemo jednu pozitivnu poruku i domaćoj i međunarodnoj javnosti i da pokažemo da smo zaista spremni da slijedimo evropske standarde. Ni u jednoj državi EU presuđeni ratni zloičinci ne igraju nikakvu društvenu ulogu. Vrijeme je da i BiH krene prema tim standardima - rekao je Bećirović.\nPrema njegovim riječima, ključni aneks Dejtonskog mirovnog sporazuma je Aneks 7, čiji je nastavak implementacije nemoguć ako dođemo u poziciju da pravosnažno presuđeni ratni zločinci ponovo igraju neku političku ulogu u našoj zemlji.\n- Mislim da je ovo zakon koji pravi prvi korak ka jednoj ozbiljnoj i političkoj i moralnoj katarzi u BiH. Apsurna je sitacija u BiH da stotine hiljada njenih građana nemaju pasivno biračko pravo, mislim na Bošnjake i Hrvate u RS-u i na Srbe u FBiH. A da ne govorimo koliko su diskriminisani oni koji se u BiH izjašnjavaju kao ostali - poručio je Bećirović.


Vašington i London: Nismo isporučivali hemijsko oružje u Siriju - 16.08.2017, Sputnik Srbija\nMinistarstvo odbrane SAD nikada nije isporučivalo hemijsku municiju sirijskoj opoziciji, saopštio je Pentagon. I Ministarstvo inostranih poslova Velike... 16.08.2017, Sputnik Srbija\nvesti, svet, velika britanija, pentagon\nMinistarstvo odbrane SAD nikada nije isporučivalo hemijsku municiju sirijskoj opoziciji, saopštio je Pentagon. I Ministarstvo inostranih poslova Velike Britanije demantovalo je da je London sirijskoj opoziciji isporučivao smrtonosno oružje, uključujući i hemijsko.\n„Pomoć Ministarstva odbrane SAD proverenim grupama sirijske opozicije ograničena je na one koji se bore protiv DAEŠ-a. U tu pomoć ni sada, niti ikada ranije nisu ulazile hemijske supstance“, navedeno je u saopštenju.\nPredstavnik Ministarstva inostranih poslova Velike Britanije naglasio je da London nije isporučivao smrtonosno oružje nijednoj strani u Siriji.\nRanije je zamenik ministra inostranih poslova Sirije Fejsal Migdad izjavio da su otrovne supstance pronađene u napuštenim terorističkim skladištima oružja u Alepu i istočnom Damasku proizvedene u SAD i Velikoj Britaniji. Predstavnici američkih i britanskih kompanija optuženih za proizvodnju ovih supstanci već su negirale da su umešane u isporučivanje municije Siriji.


Posjeta Čangša Univerzitetu nauke i tehnologije\n/ Rektorat Institut Konfucije /Vijesti / Posjeta Čangša Univerzitetu nauke i tehnologije\nNakon svjetske konferencije Konfucijevih instituta, koja se 6. i 7. decembra održala u Šangaju, rektorka Univerziteta Crne Gore prof. Radmila Vojvodić i direktori Instituta Konfucije dr Milena Đukanović i Deng Rong posjetili su Čangša Univerzitet nauke i tehnologije, u saradnji sa kojim je i osnovan Institut Konfucije na našem univerzitetu.\nTokom posjete, rektorka je potpisala Implementacioni sporazum sa kineskim partnerima, koji reguliše međusobna prava i obaveze u funkcionisanju Instituta Konfucije. Na sastanku je usvojen i godišnji izvještaj o radu Instituta Konfucije na UCG, koji je ocijenjen pozitivno.\nSastanak je predstavljao dobru priliku da se razgovara o daljim zajedničkim projektima, naročito o mogućnosti jačanja bilateralne saradnje, kako bi se povećala mobilnost studenata i nastavnika.\nRektorka Vojvodić posjetila je univerzitetsku biblioteku, lingvističke i laboratorije za istraživanje u oblasti prirodnih nauka. Čangša Univerzitet nauke i tehnologije osnovan je osnovan je 1956. godine. Na njemu studira oko 40 000 studenata.


Davidov i Mijić žele da opravdaju dolazak u Partizan – Nadlanu.com\nDavidov i Mijić žele da opravdaju dolazak u Partizan\nBEOGRAD, 12. januara 2010. (Beta) - Novi fudbaleri Partizana Aleksandar Davidov i Predrag Mijić rekli su da su zadovoljni dolaskom u redove srpskog šampiona i izrazili nadu da će opravdati poverenje trenera i stručnog štaba crno-belih.\nAleksandar Davidov i Predrag Mijić potpisali su četvorogodišnje ugovore sa Partizanom.\nDavidov (1983) je došao iz Hajduka iz Kule i igra na poziciji centralnog i levog veznog igrača.\n"Ostvarila mi se želja. Dugo igram u prvoj ligi, sada imam priliku da ostvarim nešto veliko. Došao sam u veliki klub. Mislim da sam dobro odigrao poslednjih šest meseci u Kuli. Nadam se da neće biti povreda", rekao je Davidov, koji će ove sezone nositi dres sa brojem 23.\nMijić (1984) je došao iz Spartaka, a za subotički klub odigrao je 113 utakmica i postigao 33 pogodaka. On igra na poziciji napadača, a "zadužio" je crno-beli dres sa brojem 17.\n"Svaki igrač želi da potpiše za veliki klub. Nadam se da ću pružiti dobre partije i da ću 'vratiti' Partizanu što me je angažovao. Nadam se da ću opravdati poverenje trenera i stručnog štaba", rekao je Mijić.\nPored Davidova i Mijića Partizan je doveo i dosadašnjeg štopera OFK Beograda Vojislava Stankovića i desnog beka Sevojna Radenka Kamberovića.\nProlećni deo sezone počinje 27. februara, Partizan će u Čačku gostovati ekipi Borca.\nPartizan je drugi na superligaškoj tabeli sa 37 bodova i zaostaje tri boda za liderom Crvenom zvezdom.


Radojević: Razlozi za smjenu izmišljeni – Mladi Nikšića\nRadojević: Razlozi za smjenu izmišljeni\nDirektorka Monstata Gordana Radojević saopštila je da su razlozi za njenu smjenu izmišljeni, o čemu, kako tvrdi, postoje i materijalni dokazi.\n“Izvještaj o radu nije ni sadržao element oko kojeg sada žele pokrenuti smjenu. Izvještaji o radu Monstata su transparentni i nalaze se na zvaničnoj stranici. Iza njih stoji želja Ministarstva finansija da izvrši politički pritisak na mene kao rukovodioca da realizujem Popis shodno njihovim instrukcijama, a koje su u suprotnosti sa zakonom i statističkom praksom”, kazala je Radojević portalu Pobjeda.\nMinistarstvo finansija i socijalnog staranja pokrenulo je proceduru za smjenu Radojević zbog navodnih nezakonitosti u radu.\nRadojević je navela da nije protiv popisa stanovništva te da on čini sastavni dio Godišnjeg plana zvanične statistike za ovu godinu i preduzete su sve radnje u Monstatu za njegovu pripremu koji predviđa tradicionalni metod „od vrata do vrata“, korišćenjem papirne verzije upitnika.\n“Kao odgovorno lice institucije, ja sam protiv načina na koji se počeo pripremati i sprovoditi Popis stanovništva od 3. septembra, na šta sam upozorila ministra finansija zvaničnim dopisom, jer sastanku fizički nijesam mogla prisustvovati zbog covid infekcije. Javnost je upoznata, tražilo se od Monstata da kršenjem nacionalnih zakona, međunarodnih standarda kvaliteta i korišćenjem nepoznatih metoda u realizaciji Popisa u Crnoj Gori, izvrši realizaciju Popisa stanovništva do kraja ove godine”, kazala je Radojević.\nNakon svega, kako je rekla, pokrenuli su proceduru za njenu smjenu, na bazi izmišljenih razloga o čemu svjedoči dokumentacija koju posjeduje.\nOna je kazala da će nastaviti da postupa po važećim nacionalnim zakonima, prateći odredbe osnovnog zakona za rad Monstata – Zakona o zvaničnoj statistici i sistemu zvanične statistike u kome su sadržani evropski standardi kvaliteta zvanične statistike European Statistics Code of Practice.\n“Zaštitu institucije i svoju kao odgovornog lica tražiću pred nacionalnim i međunarodnim organima, ukoliko se nastavi sa nezapamćenim političkim pritiscima na rad jednog nezavisnog organa”, poručila je Radojević.\nPožari navodno nijesu napravili značajniju štetu\nSjutra Bjeloševina i Praga bez struje